Global Day of Discovery 18 May 2023 @ Renaissance Johor Bahru Hotel
| Tanggal 18 Mei 2023 yang lepas, ciksun berpeluang untuk turut serta dalam Global Day of Discovery (GDOD), salah satu aktiviti tahunan lebih 170 hotel Renaissance dari seluruh dunia. Bagi tahun ke-9 acara GDOD ni, Renaissance Johor Bahru Hotel turut serta bersama hotel-hotel Renaissance lain meraikan acara yang signifikan ni dengan "Evenings at Renaissance" sebagai highlight diorang.
Ciksun bersama-sama dengan rakan media lain dah ready dari awal pagi lagi dekat lobi untuk memulakan GDOD ni. Sebelum apa-apa, kita sarapan pagi dulu dekat sebelah Cafe BLD. Time sarapan ni lah Mr. Kanit Sangmookda, General Manager of Renaissance Johor Bahru Hotel bagi sedikit briefing tentang GDOD ni. Banyak kali Mr. Kanit tekankan tema Renaissance Johor Bahru Hotel untuk GDOD kali ni, "Indigenous, Intriguing and Independent", turut diserapkan dalam menu-menu sarapan pagi pada hari kejadian tu juga.
Eh, sumpah sedap Laksa Johor, Hand Wrap Free-Range Egg Paratha, "Create Your Own" Croissant yang ciksun makan waktu breakfast tu. Paling rare la Egg Paratha tu, tak pernah-pernah ciksun makan wrap dari Roti Telur. Tak sangka, sedap pulak and wrap tu lembut la sebab guna adunan Roti Telur gitu. Selain tu, ada jugak Teh Tarik dan Kopi Tarik Kluang, serta Coffex Coffee untuk melengkapkan sarapan pagi kitorang.
Lepas sarapan, kitorang naik bas untuk ke destinasi utama GDOD kali ni, iaitu Yayasan Warisan Johor di Kompleks Warisan Sultan Abu Bakar, Johor Bahru. Tak jauh dari JDT Training Centre, Padang Seri Gelam tu. Nak tahu tak apa yang kitorang buat dekat sini? Nah ciksun share beberapa keping gambar dengan sedikit caption untuk korang tengok ekkk!
Rumah Limas
 - perkongsian tentang rumah tradisional Johor dan makanan tradisional negeri Johor. Baru tahu Nasi Ambeng tu word "beng" tu membawa maksud "bengkak" - menggambarkan bungkusan nasi yang membengkak sebab semua lauk pauk disumbat sekaligus dalam bungkusan untuk dibawa balik ke rumah.
Rumah Limas
- mencuba pakaian tradisional orang Johor.
Rumah Tenun
 - perkongsian tentang songket tenun asli Johor, bermula dari awal pemilihan benang sampai lah jadi sehelai kain songket berkualiti tinggi.
Galeri Seni
- ada pameran tulisan khat dekat sini, boleh uji memori tulisan jawi korang.
Galeri Seni
 - belajar buat tie-dye sendiri, guna kitchen towel
Rumah Zapin
- ramai-ramai belajar menari zapin, tarian tradisional negeri Johor
Bagi ciksun, ni la pengalaman paling best yang ciksun dapat setakat ni bersama Renaissance Johor Bahru Hotel. Aktiviti memang pack gilerr dan bukan jenjalan semata. Sebagai rakyat Malaysia yang bukan berasal dari negeri Johor, sangat banyak info tentang Johor yang boleh ciksun dapat dekat Yayasan Warisan Johor ni ha. Dari makanan tradisional, pakaian tradisional, permainan tradisional sampai la ke tarian tradisional negeri Johor ada dikongsikan dekat sini. So, kalau korang yang bukan berasal dari negeri Johor nak belajar tentang Johor, boleh lah datang ke sini tau. Tapi make sure korang call dulu diorang untuk bagitahu kedatangan korang, lagi-lagi kalau korang datang beramai-ramai macam kitorang ni haaa. Rujuk lebih lanjut tentang Yayasan Warisan Johor dekat
Facebook rasmi
 diorang ya!
Kitorang makan tengahari kat sini sebelum bergerak ke Laman Mahkota depan Istana Bukit Serene untuk ambik gambar.
Then dah setel group photo, gerak balik hotel untuk slot Evening at Renaissance. Bas berhenti depan main entrance hotel. Turun aje dari bas and masuk ke lobi, terus nampak team Drum Up JB dah standby menyambut ketibaan kitorang. Teruja betul tengok persembahan drum diorang, sampai bergegor-gegor jantung ciksun dibuatnya. Haha!
Team Drum Up JB ni ada buat persembahan dekat Permaisuri Zarith Sofiah Opera House, tak jauh daripada R&F Mall, Tanjung Puteri, Johor Bahru tu. Setiap bulan akan ada dua kali persembahan, yang paling latest selepas ni adalah bulan depan, 17 Jun 2023, pukul 2 petang dan pukul 8 malam. Untuk maklumat lanjut tentang persembahan diorang dan kat mana nak beli tiket, boleh rujuk
Facebook rasmi Drum Up JB
 ya!
Haaa, now masanya untuk Evening at Renaissance! Dalam slot ni, kitorang didedahkan dengan aktiviti sebelah petang dan malam yang korang boleh buat dekat Renaissance Johor Bahru Hotel ni. Petang-petang biasa lah ada Hi-Tea kan, jadi kitorang dijamu dengan minuman petang dan light snacks yang menggambarkan menu Hi-Tea. Ada jugak mocktail dari campuran air kelapa dan jus lemon yang diberi nama Coco Lemo. Air kelapa kann, confirm lah menyegarkan dengan bau citrus dari jus lemon tu. Sedap!
Sempat jugak kitorang celebrate birthday dua orang rakan media yang tarikh lahirnya adalah padah hari GDOD tu dan hari esoknya. Tapi kek tu entah ek, tak sempat pulak ciksun rasa, mungkin diorang potong masa kitorang da gerak naik ke bilik untuk solat Zohor. Kalau korang nak tengok gambar-gambar yang lain, boleh belek dekat
FB page Blog Sunah Sakura
 tau! Banyak gila gambar, tak dapat nak masukkan semua. Limit dia 80 keping ajeee kalo tak buat album. Haha!
Overall ciksun enjoy sangat aktiviti hari GDOD bersama Renaissance Johor Bahru Hotel ni! Dalam kita happy-happy, tetap ada banyak ilmu yang diperolehi. Haa, gituhhh! Moga ada rezeki untuk join lagi aktiviti macam ni pada masa akan datang! Semoga terus sukses buat
Renaissance Johor Bahru Hotel
!


Good Virtues Co. Menjadi JENAMA PERTAMA Bekerjasama Dengan UiTM

Good Virtues Co. menjadi JENAMA PERTAMA bekerjasama dengan UiTM untuk membimbing generasi pemimpin perniagaan masa depan di Malaysia
|
Do Good Challenge mengasah kemahiran keusahawanan pelajar dengan hadiah utama bernilai RM30,000 disediakan!
| Jenama penjagaan peribadi halal terkemuka, Good Virtues Co., bersama Universiti Teknologi Mara (UiTM) memuktamadkan Do Good Challenge dengan mengumumkan pemenang hadiah utama* bernilai RM30,000 dalam satu majlis pertandingan peringkat finale yang diadakan semalam.
5 Finalis untuk Grand Finale Do Good Challenge
Cabaran, yang direka oleh Good Virtues Co., dimulakan pada Julai 2022 dengan UiTM berperanan sebagai platform rakan kerjasama dalam memperkasakan belia Malaysia dengan pengetahuan dan kemahiran keusahawanan dunia sebenar. Bertemakan “Dengan Melakukan Kebaikan, Kami Percaya Kebaikan akan Dibalas” (In Doing Good, We Believe That Good Is Returned), para peserta digalakkan untuk menyumbang kembali kepada masyarakat dan pada masa sama bersaing dalam pertandingan ini.
Good Virtues Co. juga merupakan jenama pertama untuk bekerjasama dengan UiTM yang mana setiap penyertaan dalam Do Good Challenge menyumbang kepada jumlah kredit dalam Program SULAM. Program itu adalah sebahagian daripada kurikulum yang diluluskan Kementerian Pendidikan Tinggi sebagai satu usaha untuk menghasilkan graduan bersifat holistik dan seimbang yang mempunyai minda keusahawanan.
“Bagi Good Virtues Co., kerjasama dengan UiTM adalah penting bagi membantu kami memberi inspirasi dan berhubung dengan pengguna Muslim kami. Kami amat berbesar hati menjadi jenama pertama yang berjaya diasimilasikan ke dalam Program SULAM UiTM yang diluluskan Kementerian Pendidikan Tinggi Malaysia. Maklum balas memberangsangkan yang diterima adalah bukti jelas kuasa Do Good Challenge dalam mencapai dan menghubungkan kami bersama pelanggan dan pemimpin perniagaan masa depan yang benar-benar menyerlahkan mesej jenama kami iaitu ‘terdapat kecantikan yang lebih mendalam berbanding yang dilihat dunia luar’,” kata Lum Chong Heng, Pengarah Komersial Citychemo Manufacturing Sdn Bhd.
Pertama seumpamanya yang dianjurkan, Do Good Challenge adalah satu pertandingan yang membenarkan para pelajar UiTM menyampaikan idea inovatif mereka yang merangkumi empat bidang Libat Urus Komuniti, khususnya Pendidikan, Kesihatan, Kemanusiaan dan Alam Sekitar, kepada panel hakim.
“Kami amat gembira dan bersyukur kerana menemui rakan sempurna dalam Good Virtues Co. untuk membangun dan mengintegrasikan Do Good Challenge bersama Program SULAM kami. Keseluruhan cabaran yang ada memenuhi objektif program dalam membantu para pelajar mendapat pengetahuan dan kemahiran dunia sebenar dengan memanfaatkan teori dan amalan yang dipelajari sepanjang pengajian mereka. Para pelajar yang menyertai Do Good Challenge  bukan sahaja menerima insentif kerana ia sebahagian daripada kredit program SULAM tetapi diberi gambaran sebagai landasan yang baik untuk menjadi usahawan berjaya. Ia merupakan satu pengalaman dan peluang yang sukar diperoleh. Kami menyambut baik kerjasama berterusan bersama Good Virtues Co. untuk menyediakan lebih banyak peluang seperti ini kepada pelajar kami,” kata YBHG. Prof. Dr. Mohamad Hariri Abdullah, Timbalan Naib Canselor ICAN.
Dijalankan di 30 kampus UiTM, pertandingan ini meraih lebih 7,000 penyertaan. Para pelajar diberi peluang untuk mempraktikkan apa yang dipelajari di kelas ke dalam situasi dunia sebenar yang turut meningkatkan tanggungjawab sivik mereka. Melibatkan empat fasa, peserta melalui peringkat penyertaan, bengkel dan latihan sehingga lima finalis dipilih untuk menerima dana awalan bernilai RM8,000. Di peringkat pembentangan akhir, lima finalis* berkenaan kemudiannya mempamerkan hasil cadangan perniagaan mereka untuk menarik perhatian panel penilaian bagi merebut peluang membawa pulang Hadiah Utama bernilai RM30,000 yang diumumkan pada majlis finale semalam.
Panel hakim dan finalis
Usahawan selebriti dan hakim, Dayah Bakar berkata, “Saya kagum dengan kualiti pembentangan dan idea yang dihantar kepada Do Good Challenge. Ia suatu yang amat bagus untuk melihat jenama seperti Good Virtues Co. membantu pelajar UiTM membawa pengetahuan dan kemahiran mereka ke ‘dunia sebenar’ menerusi pertandingan seperti ini, pada masa sama mengetengahkan keprihatinan sivik.”
Kejayaan penganjuran Do Good Challenge telah meletakkan laluan kerjasama yang berterusan antara Good Virtues Co. dan UiTM bagi musim seterusnya. Musim Kedua ini akan bermula pada Oktober 2023 dan diperluaskan dengan melibatkan kampus-kampus UiTM di Malaysia Timur.
Untuk mendapatkan maklumat lanjut berkenaan Good Virtues Co. atau Do Good Challenge, layari laman sosial
@goodvirtuesco
 di Instagram atau
GoodVirtuesCo.MY
 di Facebook. Tanda pagar (hashtag) jenamanya termasuk #goodvirtuesco dan #celebrateyournoor, sementara tanda pagar pertandingan adalah #dogoodchallenge.


Lirik Lagu Menjaga Cintamu - Dato' Sri Siti Nurhaliza

Menjaga Cintamu
 by
Dato' Sri Siti Nurhaliza

OST Anwar, The Untold Story

Verse 1

Matahari

Kan terang benderang

Langit takkan lagi bergelantung kelam

Yakinilah

Jalan boleh panjang

Namun kita kan selalu bersama

Bridge 1

Tak siang, tak malam

Tak putus doaku

Mengiring langkahmu

Ke manapun jua

Chorus

Sayang, cintamu kan slalu ku jaga

Indah, seperti sedia kala

Janjiku, tak satu pun rasa berubah

Ku kan setia

Menjaga cintamu

Sayang, bergeming aku di sini

Diam, menjaga setiap rasa

Semua, kulakukan dengan ikhlas

Tulus murni, penuh cinta

Menjaga cintamu

(Tulus ikhlas sayang, penuh cinta sayang

Menjaga cintamu)

Bridge 2

  Kasihku, takkan ada yang mengusik cinta kita

Sampai kapan pun

Kasih, waktu takkan memudarkan cinta kita

Ku menjaganya


Lunch Riang Ria Raya Buffet @ GBW Hotel Johor Bahru
| Hari ni korang lunch dekat mana? Kalau takde idea lagi nak makan tengahari dekat mana, jom la pergi GBW Hotel Johor Bahru. Diorang ada buat promosi Riang Ria Raya Buffet Lunch bulan Mei ni, dari pukul 12 tengahari sampai 2.30 petang, setiap hari tau!
Dah nama pun Riang Ria Raya, makanya menu dia ada sikit-sikit tema raya ye. Ada Lemang, Nasi Himpit, Kuah Kacang, dengan Serunding masa ciksun pergi makan hari pertama bufet dilancarkan hari tu. Hari lain mungkin ada menu raya yang lain pulak kan?
Selain tu, kalau korang rindu menu masa bufet Ramadan diorang bulan lepas, jangan risau sebab ada Nasi Lemak Ayam Berempah jugak dihidangkan. Ada jugak Nasi Tomato, Kari Ikan, Sambal Jawa, Udang Sweet Sour, Kambing Kuzi, Ayam Masak Merah Kerisik, Aneka Kerabu, Sup Kambing Berempah, Bubur Nasi, dan pelbagai jenis Pencuci Mulut. Menu-menu ni diorang akan rotate setiap hari, nah ciksun share sikit gambar menu nya ya!
Paling ciksun suka, Nasi Tomato dia dengan Kambing Kuzi. Nasi Tomato tu makan kosong gitu je pun dah sedap dan cukup rasa. Kambing Kuzi tu tak henti-henti mulut ciksun puji sedap lepas setiap kunyahan. Haha! Terlampau menepati selera ciksun la maksudnya tu 😂 Sup Kambing Berempah pun not bad juga, sedap makan panas-panas dengan roti.
Kalau korang nak tengok gambar-gambar menu yang lain, boleh pergi FB page
Blog Sunah Sakura
 tau! Ciksuna da share gambar-gambar lain kat sana. Nah details bufet untuk korang buat tempahan segera!
Riang Ria Raya Buffet Lunch
📍 D'Mezzanine Restaurant at GBW Hotel
🗓 1 - 31 Mei 2023
🕛 12 pm - 2.30 pm
💸 Harga Bufet
RM43 nett per Dewasa
RM38 nett per Warga Emas
RM27 nett per Kekanak (6 - 12 tahun)
✨ Beli 7 Dewasa PERCUMA 1
☝🏻 Istimewa untuk tempahan 15 pax ke atas, korang akan dapat PERCUMA 1/2 kg kek dan ruang pentas khas untuk korang je
*Tertakluk kepada terma & syarat
Untuk tempahan, hubungi:
🌐
https://linktr.ee/gbwhotel
📲 Mr. Syahmi: +6016 710 0048
📲 Ms. Aiza: +6016 723 3558
📲 Ms. Urfa: +6016 710 0073


Lunch Semalam

Lunch Semalam |
 Semalam kitorang berbekal ke office. Misi nak mengurangkan pengeluaran wang dan makan lebih sihat kunun. Kak Ajan bawak lauk Masak Lemak Cili Padi Udang dengan Nenas dari kampung. Mak nya, Cik Jun yang masak. Ciksun pepagi da ke kebun petik Ulam Raja dan pucuk Mulberi, boleh lah buat ulam-ulaman sampingan kannn.
Alhamdulillah. Makan dengan Sambal Nasi Lemak Bang Sudu walaupun hanya nasi putih ajeee. Mekasih Cik Jun masak sedappp, mekasih kak Ajan jugak share lauk dari kampung. Haha! Hari ni makan Nasi Beriyani Kambing boss belanja satu office. Tak ambik pulak gambar sebab rushing makan, nak sambung kursus MATLAB online dekat Webex pukul 2.30 petang.
Pagi tadi onsite workshop, seronok jumpa rakan-rakan baru yang tengah buat research kat UTM. Ada yang baru semester 2, ada yang dah nak habis. Memasing datang dengan tujuan nak mendalami ilmu MATLAB. Seronok jugak dapat tahu banyak benda boleh buat dengan MATLAB ni, bukan hanya untuk research semata-mata. Industri pun banyak dah pakai MATLAB dalam pelbagai bidang dan keperluan.
Kenapa la ciksun ni da habis PhD baru la belajar MATLAB. Nyesal tauu!


Makan Kitchen Weekdays Roast & Grill Galore @ DoubleTree by Hilton, Johor Bahru
 | Selamat hari Isnin korang! Monday Blues ke tuuu? Ciksun pun hari ni masuk office, rasa macam ketat je dada ni. Rasa sesak sikit nak bernafas, sampai office terus buat air panas. Ni baru rasa ok sikit walaupun masih batuk-batuk kecil. Moga korang semua yang tak sihat cepat sembuh juga. Cuaca panas ni mengundang macam-macam penyakit, banyakkan minum air dan pastikan badan sentiasa terhidrat untuk mengelakkan strok haba.
Minggu lepas, ciksun berkesempatan untuk makan malam dengan kawan ciksun dekat DoubleTree by Hilton, Johor Bahru. Alang-alang kitorang stay kat sana 2 hari 1 malam, kitorang try diorang punya promo baru untuk dinner dekat Makan Kitchen tu sekali. Setiap hari Ahad hingga Khamis, sampai 30 Jun 2023 nanti, diorang ada buat bufet Weekdays Roast & Grill Galore. Tengok pada namanya pun dah tahu kan tema dia?
Korang suka tak makanan bakar, panggang, dan grill? Ciksun suka! Pilihan yang lebih sihat juga kalau kena dengan ramuannya. Ciksun nak rekemen buat korang yang ada citarasa sama dengan ciksun untuk pergi makan malam dengan menu-menu Roast & Grill Galore ni nanti.
Pelbagai menu bertemakan bakar, panggang, dan grill disediakan termasuklah Beef Tenderloin, Dry Rubbed Barbecue Australian Beef Rib, Ayam Percik Madu, Roasted Chicken and BBQ Chicken Char Siew, Grilled Chicken, Roasted Duck, Ikan Bakar, Satay Ayam dan Daging, Otak-otak dan Pepes, Shawarma Rotisserie dan banyak lagi!
Paling ciksun suka dalam menu yang ciksun cuba hari tu adalah Beef Tenderloin dan Roasted Duck dia. Sedap gilaaa weii, juicy dan berasa daging tu. Sebagai
karnivor
 peminat daging, memang puas hati makan daging tenderloin tu! Dia punya Roasted Vegetable dan Baked Potatoes pun ciksun suka, rasa macam terjamin sihat sangat makan malam tu. Haha! Shawarma pun sodappp, siap diorang grill lagi sekali dekat pemanggang tu lepas da gulung.
Selain daripada menu bakar-bakar, ada jugak Assorted Cold Cuts,  Hawker Style Fried Oyster Omelette, Seafood Bouillabaisse, Lamb Stew, Nasi Ayam, Dim Sum, Cereal Prawns, Roti Naan, Laksa Johor, Asam Pedas, aneka Pencuci Mulut, dan macam-macam lagi lerr. Sedap-sedap semuanya, Smoked Duck Salad tu paling menambat hati ciksun ❤
Untuk tengok gambar-gambar menu yang lain, korang boleh belek kat page
FB Blog Sunah Sakura
 tau! Lebih banyak makanan selain daripada Roast & Grill pun ada!
Makan Kitchen Weekdays Roast & Grill Buffet Dinner
🗓 24 April - 30 Jun 2023 | Ahad - Khamis
🕡 6.30pm - 10.00pm
🦋 Online Promotion
Beli 3 PERCUMA 1
👪 Family Bonanza - Beli 2 Dewasa, PERCUMA 1 Kekanak
Book online terus:
https://eatdrinkhilton.com/shop/doubletree-jb/


Makan Xiao Long Bao Halal di Wan Li Chinese Restaurant, Renaissance Johor Bahru Hotel
| Korang pernah makan Xiao Long Bao? Rakan-rakan berbangsa Cina mesti kenal Xiao Long Bao, tapi biasanya tak senang nak jumpa yang halal sebab ramuan utamanya. Bila jumpa yang halal ni, terus rasa nak cuba walaupun bukan lah penggemar sangat menu ala dimsum ni. Dapat pulak yang kalerful, memang menarik terus minat nak rasa.
Yeee, ciksun jumpa yang 6 warna macam ni satu set, ada 6 perisa yang berbeza jugak. 1 set gini RM33, kalo korang beli asing-asing dari 6 perisa ni, satu set 3 biji bermula dari RM18 hingga RM28. So baek terus beli Six Palate Xiao Long Bao yang reganya RM33 untuk 6 biji kann? Boleh rasa semua perisa terussss! Agak-agak ada perisa yang digemari and rasa macam nak lagi, boleh lah fokus dengan perisa tu ajeee, buat tambah lagi 3 - 6 biji.
Xiao Long Bao ni sebenarnya makanan jalanan yang popular berasal dari Changzou, China. Dikukus dalam pengukus buluh kecil, dipanggil "xiao long" dalam bahasa Cina, manakal "bao" bermaksud roti kukus atau pau. Dari situ la juadah ni mendapat namanya. Istimewanya Xiao Long Bao ni, bahagian dalam pau tu ada sedikit sup. Jadi, nak makan dia kena letak Xiao Long Bao dalam sudu, then tusuk sikit kulit pao untuk keluarkan sup nya. Terus dimakan begitu sajeee.
Kalau nak elevate lagi rasa dia, boleh letak sedikit hirisan halia dan cuka hitam. Bertambah sedap pulak rasanya, ingatkan ciksun tak boleh nak telan halia mentah-mentah gitu. Rupanya okay aje! Setiap rasa Xiao Long Bao tu pun sangat menarik, paling ciksun suka yang King Scallop Xiao Long Bao dengan Tomyam Xiao Long Bao. Nah ciksun share senarai perisa dengan harganya sekali.
Korang boleh cuba menu ni dekat Wan Li Chinese Restaurant, Renaissance Johor Bahru Hotel ya! Diorang buat promo Signature Xiao Long Bao ni sampai bulan September 2023, untuk menu makan tengahari sahaja. So, jangan la cari waktu malam pulak. Kang menangis tak dapat. Ciksun dah bagitahu siap-siap ni!
Signature Xiao Long Bao | Julai - September 2023
📍 Wan Li Chinese Restaurant, Renaissance Johor Bahru Hotel
Waktu makan tengahari:
11:00am - 3:00pm
Untuk pertanyaan dan tempahan meja:
📲
https://wa.me/60127719056
🔗
https://bit.ly/TableAppWanLi
🌐
www.wanlichineserestaurant.com


Mengutip Makanan Yang Jatuh

Mengutip Makanan Yang Jatuh
Dari Jabir RA katanya, Rasulullah ﷺ bersabda:
 إِذَا وَقَعَتْ لُقْمَةُ أَحَدِكُمْ فَلْيَأْخُذْهَا فَلْيُمِطْ مَا كَانَ بِهَا مِنْ أَذًى وَلْيَأْكُلْهَا وَلاَ يَدَعْهَا لِلشَّيْطَانِ وَلاَ يَمْسَحْ يَدَهُ بِالْمِنْدِيلِ حَتَّى يَلْعَقَ أَصَابِعَهُ فَإِنَّهُ لاَ يَدْرِي فِي أَىِّ طَعَامِهِ الْبَرَكَةُ
Maksudnya: "Apabila suapanmu jatuh, ambillah kembali lalu buang bahagian yang kotor dan makanlah bahagian yang bersih. Jangan dibiarkan ia dimakan syaitan, dan jangan kamu sapu tanganmu dengan lap sebelum kamu kulum jarimu. Kerana kamu tidak tahu makanan mana yang membawa berkat."
HR Muslim (2033)
- Ketika kita menjamah makanan, kadang kala ada juga sebutir dua cebisan makanan yang terjatuh dari pinggan. Makanan yang terjatuh itu tidak sepatutnya dibiarkan.
- Kita perlulah mengambilnya semula. Jika ada kekotoran kecil, kita bersihkannya dan boleh dimakan lagi.
- Sunnah ini kelihatan kecil, tetapi ia menunjukkan satu adab yang baik ketika kita sedang makan.
www.thenoor.co


Nasi Dagang Ikan Tongkol @ Kafetaria Hospital Sultanah Aminah, Johor Bahru
 | Semalam ciksun ke KK Mahmoodiah untuk buat medical checkup sikit. Nape jauh buat kat sana? Sedangkan boleh pergi KK Taman Universiti aje? Sebab semalam kak Ajan pun ada medical checkup dekat HSA, jadi alang-alang ciksun pergi la buat kat KK Mahmoodiah. Ciksun kan takde kereta buat masa ni, mengharapkan ihsan housemate aje.
Ciksun ingat nak buat National Health Screening Initiative tu, dah siap buat appointment kat MySejahtera untuk slot pukul 11 pagi. Sebab sepanjangan hidup, ciksun memang tak pernah check sama ada ciksun ada NCD atau tak. Dengan berapa malam ni badan bagi tanda-tanda pelik, ciksun jadi risau pulak. Tu yang pergi jugak buat appointment walaupun takde kereta. Kalau ada kenderaan sendiri, senang sikit kan kita nak pilih pergi KK mana.
Tapi bila kita tunjuk kat misi yang jaga pintu masuk, kita nak buat NHSI tu, dia tanya pulak kita nak buat apa. Aik? Dia tanya kita ada sakit apa-apa ke, nak buat untuk ape NHSI tu? Lahhh pularkkkk. Kita ni da la first time nak buat, mana la tau kan. Ingatkan dulu kerajaan buat NHSI tu memang untuk kita screen NCD sebab ramai yang tak pernah screen NCD walaupun dah berumur lebih 35 tahun. Then ciksun cakap la untuk diri sendiri je, tak buat untuk sape-sape pun. Pemeriksaan kendiri kan perlu juga?
Misi yang bagi number untuk registration pun tanya ciksun nak buat untuk ape. Ade sakit ape-ape tak? Ciksun cakap la ciksun takde sakit apa-apa. So, tak payah buat screening ke? Misi cakap bukan tak payah, tapi patient sangat ramai, takut lambat. Ohhh, walaupun dah buat appointment dan datang awal 30 minit pun? Yeee, katanya. Hurmmm. Sebab tu la dia tanya ada sakit apa-apa tak. Kalau ada sakit, dia boleh terus direct kan ke bilik doktor. So, nanti doktor akan bagitahu la sama ada nak check darah apa semua. Ok, ciksun bagitau la berapa malam ni rasa jari-jemari kaki berdenyut-denyut dan bergerak sendiri sampai ciksun tak boleh nak tidur. Macam ada angin gitu urat dia.
Kiranya sekarang ni KK lebih mementingkan kes-kes kecemasan atau yang memang ada sakit aje. Kalau nak buat NHSI, susah sikit lah. Ciksun da jumpa doktor semalam, bila bagitau niat asal ciksun pun, dia suggest pergi buat dekat KK terdekat dengan tempat kediaman sebab nanti nak check darah, tunggu result darah dalam dua tiga hari, kena datang balik katanya. Takut jauh. Oooo. Tak pe lah, nanti ciksun buat kat klinik swasta je lah, tunggu ade rezeki lebih sikit. Lebih mudah dan direct to the point kita nak check apa.
Lepas dah setel jumpa doktor, dia bagi ubat sapu tahan sakit je untuk kaki ciksun tu. Walaupun tak sakit. Huhu. Ciksun sebenarnya risau tanda-tanda awal strok ke, hyperthyroid ke, naudzubillah. Tapi hari ni macam dah ok and dah berkurang gerakan dia. Mungkin juga kaki penat, tak tahu lah kan. Harapnya tak ada apa yang serius. Dah setel kat situ, ciksun pergi kafetaria HSA, kak Ajan suggest ciksun makan dulu sementara dia jumpa doktor. Ciksun memang puasa dari malam tu tak makan apa-apa sebab expect nak buat NHSI tu. Last-last takde pun. Kelaparan lah dibuatnya sebab appointment kul 11 pagi.
Jalan kaki aje dari KK Mahmoodiah pergi kafetaria HSA. Tak jauh pun, turun bukit ikut jalan belakang, dah sampai. Belum ramai sangat orang waktu tu sebab belum masuk betul-betul waktu lunch. Blur ciksun nak makan apa, banyak pilihan makanan kat sini. Nasi berlauk, Nasi Ayam, Nasi Kerabu, Kuih-muih. Last-last ciksun beli Nasi Dagang Ikan Tongkol sebungkus RM6.00 dengan air Detox satu gelas RM2.50.
Sedap juga Nasi Dagang nya, Kari Ikan Tongkol tu boleh lah. Tapi air Detox dia manis betul lerrr. Takde pulak ciksun ambik gambarnya. Alaaa, air kosong yang ada asamboi, lemon semua tu. Isi perut sekejap kat sana, then tunggu kak Ajan siap ambik ubat. Sekejap je lepas ciksun setel makan. Tiberr kak Ajan dah muncul depan kafe bersama satu plastik air Kopi O Ais Kosong. Haha!
Sempattt dia tapau bawak balik.
Ok lah, tu aje cerita semalam. Bye!


Pan Asian Dinner Buffet @ Renaissance Johor Bahru Hotel
| Dah masuk musim baru pulak tema makan malam dekat Renaissance Johor Bahru Hotel ni. Cepat sungguh kan masa berlalu. Now dah hujung bulan Mei dah, tapi dari awal bulan lagi tau dah start Pan Asian Dinner Buffet dekat Cafe BLD diorang tu. Hapeeee? Ingat orang je ke ade Pan Asian? Makanan pun ada tauuu! 😂
Untuk korang yang suka try makanan negara lain terutamanya negara-negara Asia, jemput lah ke Cafe BLD, Renaissance Johor Bahru Hotel. Sampai bulan Julai nanti, diorang ada promo Pan Asian Dinner Buffet setiap hari ye! Hari tu ciksun pergi weekdays, so ni kisah makan malam kat sana dengan menu hari biasa, iaitu Ahad hingga Khamis.
Teruja betul bila nampak Vietnamese Beef Noodle dekat noodle counter dia. Teringat Beef Noodle masa makan kat Hatyai dulu. Tapi tu kat Thailand kan, yang ni versi Vietnam pulak. So memang excited la nak try tu. Ku serahkan semuanya pada Sis Lin untuk pilih bahan-bahan sayuran dan segala isi mee tu. Haha! Share aje dua orang sebab nak rasa jugak menu-menu dari negara lain!
Ada Thailand Songtam, Japanese Sushi and Maki Roll, Vietnamese Roasted Lemongrass Chicken, Vietnamese Mango Salad, Hong Kong Braised Lamb, Hong Kong Roasted Duck, Sambal Udang Petai Malaysia ofkosss, Seafood on Ice, pencuci mulut stail Jepun serta Malaysia, dan banyak lagi! Paling ciksun suka adalah Hong Kong Braised Lamb tu, serius sedap sangat, daging kambing dia empuk and lembut, kuahnya meresap dalam isi kambing tu. Dah habis dalam pinggan, siap pergi ambik lagi sekali 🤣
Kalo korang pergi weekend, katanya ada jugak Korean Tteokbokki, Grilled Oyster, dan Thai Tom Yum resepi khas Mr. Kanit Sangmookda, General Manager Renaissance Johor Bahru Hotel sendiri! Aiyokkk, nak kena pergi on weekend pulak ke ni? Nanti kita cuba cari masa kalo sempat ekkk. Gambar-gambar menu lain, korang tengok aje la kat
FB page Blog Sunah Sakura
. Korang kan dah biaseee 😆
Nah details:
Pan Asian Dinner Buffet | Mei - Julai
Cafe BLD, Renaissance Johor Bahru Hotel
🗓 Ahad - Khamis
🕡 6:30pm - 10:00pm
🏷 RM108 nett per Dewasa
🏷 RM54 nett per Kekanak (6 - 12 tahun)
🗓 Jumaat & Sabtu
🕡 6:30pm - 10:00pm
🏷 RM158 nett per Dewasa
🏷 RM79 nett per Kekanak (6 - 12 tahun)
✨ Diskaun 35% untuk ahli Club Renaissance Johor Bahru
📲
wa.me/60177713327
🔗
bit.ly/TableAppCafeBLD
🌐
cafebld.com/specials


Pergi Raya Kampung Style di LEGOLAND Malaysia Resort
 | Hari ni rata-rata semua da mula bekerja secara rasmi. Housemates ciksun pun hari ni baru semua start kerja balik. Malam tadi hampir semua da sampai dari kampung. Tinggal dak Ibah je pagi ni baru balik JB sebab dia kerja sesi petang. Mood kerja pun macam haper ni, banyak benda tertunggak since cuti raya.
Pagi ni ciksun nak kene setelkan bil-bil office, tapi Maybank2U tengah ada system update pulak. So, ciksun masuk blog dulu lah. Nak update kisah beraya dekat LEGOLAND Malaysia Resort minggu lepas, menyempat aje ciksun kannn. Alang-alang masih cuti lagi, so pergi je la LEGOLAND, diorang tengah ada promosi Raya Kampung Style dari 21 April sampai 21 Mei 2023.
Masa ciksun pergi tu tak sampai seminggu raya lagi, so memang ramai orang datang beraya dekat LEGOLAND haaa. Ingatkan bila da start kerja, tak ramai. Rupanya memang ramai mak bapak extend cuti sempena cuti sekolah, bawak anak-anak pergi LEGOLAND. Masuk-masuk themepark, terus nampak pintu gerbang dengan ucapan Selamat Hari Raya Aidilfitri. Lalu pintu gerbang tu, nampak pulak ketupat besar tengah-tengah The Beginning area.
Meriah The Beginning dengan macam-macam aktiviti sempena Raya Kampung Style. Ada mainan Congkak dekat Pangkin Pak Long, Checkers dekat Anjung Seri, Teng Teng dekat Laman Teng Teng, bina Ketupat LEGO dekat Balai Raya, dan try paluan Kompang dekat Pondok Kita. Dekat Pondok Kita ni jugak korang boleh dapatkan form Aidilfitri Hunt untuk cari barang tersembunyi dekat MINILAND dan dapatkan hadiah menarik.
Pagi-pagi pukul 11 dah start ada live show tarian dengan lagu raya. Sepanjang hari, korang boleh tengok persembahan tarian Gema Lebaran pukul 10 pagi, Senandung Al-Mubarak pukul 11 pagi, Seloka Hari Raya pukul 3.30 petang, Dendang di Hari Raya pukul 4.30 petang dan Riang Ria Raya pukul 5.30 petang. Semua persembahan ni dekat Beginning Stage tu.
Selain tu sebelah petang ada jugak aktiviti mainan tradisional seperti Chapteh, Anyam Ketupat, Lukis Batik dan Bola Kampung. Sepanjang hari jugak korang boleh spot Ollie the Dragon berbaju Melayu dekat Beginning Stage area. Karakter LEGO yang lain pun korang boleh jumpa dekat NINJAGO The World Entrance, Castle Stage dan Waterpark Turnstile. Yang ni kitorang tak sempat dah nak jumpa sebab dah ke SEA LIFE Malaysia pulak depan themepark tu.
Dekat SEA LIFE, korang boleh buat aktiviti SEA-LAMAT HARI RAYA pulak sempena Raya Kampung Style ni. Konsep dia korang Balik Kampung ke Kampung Tok Abah, Kampung Tok Busu, Kampung Mak Ngah dan Kampung Opah untuk kumpul cop setem. Bila dah lengkap semua, boleh la claim Dodol dekat Kampung Opah. Hihi. Sedap tau Dodol LEGOLAND!
Cantik jugak SEA LIFE diorang hias dengan tema Aidilfitri. Meriah ketupat dan lampu raya, ada spot untuk bergambar jugak kat dalam tu untuk korang rakamkan memori raya dekat SEA LIFE. Dari SEA LIFE, kitorang ke waterpark pulak. Tapi tak lama pun kat sana sebab kul 1 lebih macam tu dah berdentum bunyi guruh. Dah kene stop segala aktiviti air walaupun belum hujan time tu. So, kalo korang nak gi waterpark, plan awal-awal, masuk pepagi sebab sekarang pepetang asyik hujan.
Sempena raya ni jugak, diorang punya menu ada la tema rendang sikit-sikit. Roti, pizza ada yang topping rendang. Korang boleh cuba kat mana-mana restoran diorang tau! Ok lah, sape-sape nak pergi rasa pengalaman Raya Kampung Style dekat LEGOLAND Malaysia Resort, boleh terus belek maklumat lanjut kat website diorang ek.
Raya Kampung Style @ LEGOLAND Malaysia Resort
Beli Tiket Online
Lagi gambar ciksun pergi raya dekat LEGOLAND


Pilih Tahap Kenderaan Dengan Maxim E-hailing Mengikut Keperluan
| Keperluan perkhidmatan e-panggilan semakin meningkat dengan pesat di Malaysia dan perkhidmatan ini merupakan aspek penting untuk perjalanan setiap hari. Pengguna lebih suka menggunakan perkhidmatan e-panggilan sebagai rutin harian mereka, ini kerana ianya boleh mengelakkan pening kepala untuk mencari parkir kereta. Maxim sebagai salah satu perkhidmatan e-hailing pengangkutan yang diketahui serta menawarkan pelbagai jenis pilihan kenderaan untuk pengguna, mereka boleh memilih jenis  yang sesuai dengan situasi sampai di lokasi pilihan.
Di bawah merupakan kepelbagaian tarif kenderaan yang tersedia di kawasan Johor Bahru, serta beberapa bandar di Johor. Pemilihan kenderaan boleh dipilih bergantung kepada beberapa kondisi seperti kesesuaian situasi, bilangan penumpang, lokasi dan situasi semasa. Maxim E-hailing amat mementingkan keselesaan penumpang dan meletakan ini sebagai tanda utama. Dengan adanya pelbagai tarif ini, pengguna boleh membuat pemilihan jenis kenderaan yang sesuai dengan keadaan masing-masing.
Ekonomi
Kereta ekonomi merupakan jenis kenderaan tambang murah yang boleh dinaiki 4 penumpang dan sesuai untuk pengguna yang menempah untuk kumpulan kecil. Selalunya ia menjadi pilihan utama untuk para pelajar dan pekerja yang menggunakan Maxim setiap hari, kerana harga yang lebih berbaloi dan mudah untuk didapati. Kebanyakan rakan-pemandu juga menggunakan kereta ekonomi sebagai jenis kenderaan mereka, ianya sangat cekap, jimat minyak dan lestari.
Selesa
Tariff selesa merupakan jenis kenderaan yang lebih besar, selesa dan mempunyai ruang kaki yang besar. Ianya dirujukkan kepada kereta berjenama dengan kemampatan 4 penumpang serta mempunyai suasana yang luas. Bukan setakat itu, ia juga menjadi pilihan pengguna yang sukakan keadaan selesa.
MPV
Multi Purpose Vehicle (MPV) merupakan jenis kereta besar yang boleh memuatkan 6 penumpang, ruang untuk barang besar, kotak dan bagasi. Penumpang akan membuat tempahan kereta MPV kerana mereka ramai atau memerlukan ruang yang banyak untuk barang. Tarif ini lebih selesa untuk keluarga besar atau sekumpulan rakan yang ingin menaiki kenderaan bersama dan berkongsi kos tempahan.
Teksi
Teksi merupakan pilihan kenderaan yang ada dan boleh didapati di beberapa lokasi khas, kenderaannya juga selesa dengan harga yang berpatutan. Tarif ini sesuai untuk pengguna di kawasan pengangkutan awam seperti lapangan terbang, stesen bas atau stesen kereta api, ini kerana kebanyakan teksi akan menunggu penumpang di kawasan itu.
Pemilihan jenis tarif kenderaan bergantung kepada pengguna, Maxim E-hailing cuba sebaik mungkin untuk memenuhi keperluan semua bagi memastikan keselesaan terjamin. Kini pengguna dapat membezakan jenis tarif kenderaan yang ada, buat la pilihan dengan baik dan bergantung kepada situasi.
Info
Maxim merupakan aplikasi mudah alih antarabangsa yang berkhidmat kepada sebanyak 18 negara di seluruh dunia dan bakal menyambut ulang tahun ke 20 di dalam industri teksi pada tahun ini. Aplikasi ini mempunyai lebih daripada berjuta-juta pengguna. Maxim bukan sahaja tertumpu pada e-hailing, tetapi perkhidmatan telah mempelbagaikan kepada kurier bungkusan, menunda kenderaan, kargo dan penghantaran makanan yang sedia memenuhi keperluan harian semua. Aplikasi Maxim boleh dimuat turun melalui Google Play, App Store, Huawei App Gallery dan Galaxy Store. Nikmati perjalanan anda dengan Maxim E-hailing dengan perjalanan yang berpatutan dan mudah.


Servis Kereta di Bismillah Auto Repair, Johor Bahru
 | Balik dari Sarawak bulan puasa yang lepas, ciksun
hantar kereta ke bengkel
. Sebabnya sebelum balik kampung tu, housemate ciksun cakap kereta ciksun berasap sikit dekat enjin. Bau hangit pun kuat gila katanya. Allahu, mujur juga dak Ibah dah sampai rumah masa tu. Risau betul kalau jadi apa-apa dekat dia on the way balik lepas hantar ciksun ke bustop.
So, balik dari kampung, ciksun tengok la keadaan kereta. Bukak bonet depan, terkejut tengok separuh belah dalam bonet tu dah ada warna oren-oren macam warna karat. Seolah-olah air dah memercik keluar dari dalam enjin. Risau ciksun dibuatnya, tak yakin nak bawak jauh. Terus whatsapp kawan ciksun yang ada bengkel kereta. Tanya pendapat dia macam mana, kot dia tahu apa-apa punca yang boleh menyebabkan keadaan tu berlaku. Kawan tu cakap, hantar je dulu ke bengkel dia, nanti dia tengok apa yang patut.
Bengkel dia pulak dekat Plentong nun, jauh juga kalo ciksun nak drive ke sana. Alhamdulillah ada cover takaful untuk towing bawah 50km. Ciksun terus call untuk book towing. Tengahari tu jugak towing truck tu datang ambik kereta. Ciksun update aje kawan ciksun tu yang kereta dah dihantar ke bengkel dia. Apa-apa nanti dia akan tengok dulu kondisi kereta ciksun.
Esoknya, dia whatsapp bagitau ciksun, kereta memang dah teruk sangat. Air kering, radiator tersumbat, banyak benda kena repair. Allahu. Ciksun minta dia bagi quotation, dia cakap nanti dia tengok apa yang kritikal dulu. Dia pun faham bila kita cakap tak berapa nak ada duit sangat, so mana yang teruk sangat, dia akan suggest baiki dulu. Mana yang masih boleh pakai lagi, nanti-nanti pun boleh repair.
Dalam RM800+ jugak lah kos nak baiki segala kerosakan kat kereta ciksun tu, sebab tu ciksun gigih buka order kek lapis untuk raya tahun ni. Kalau tak, memang takde duit pun nak baiki kereta. Alhamdulillah atas rezeki dari Allah. Dalam empat hari gitu je operate kereta, kawan ciksun dah whatsapp cakap kereta dah siap repair. Syukurrr. Ciksun minta tolong Farahain dengan abang dia, Zaki, untuk carpool ke bengkel. Naik grab dari rumah ke BBU, then naik kereta dari rumah Ain ke Plentong.
Bengkel kawan ni nama nya
Bismillah Auto Repair (BAR)
, kalau korang waze, memang akan terus sampai depan bengkel. Tersergam comel warna kuning dan hitam. Korang akan lalu banyak bengkel-bengkel kereta yang lain sebelum sampai sini, tapi yang ni je satu-satunya bengkel Melayu. Kawan ciksun baru sangat lagi bukak bengkel ni dalam beberapa bulan yang lepas. Mekanik pun ada dua orang je setakat ni. Mostly diorang fokus untuk baiki kereta-kereta import, tapi kereta local pun diorang accept jugak.
Ciksun suka betul dengan environment bengkel ni, nampak kemas dan bersih aje bila masuk bay area. Sedap mata memandang. Then, siap ada
Healing Room
 lagi untuk customer yang datang. Macam bilik menunggu la, lengkap dengan free flow beverages and TV ber-Netflix untuk korang hiburkan diri sementara tunggu kereta korang siap baiki. Tapi kalo kereta korang nak kena tahan wad lama, jangan la pergi tido pulak kat Healing Room tu, balik le rumah. Hahaha! Ciksun pulak datang bulan puasa hari tu, so tak dapat la nak minum-minum 😂
Yang syoknya kalo repair kereta kat sini, diorang akan buat
Service Quality Check
 kat kereta korang. Semua benda yang korang tak tahu rosak ke tak, diorang akan tengok keadaannya. Ada sheet yang rekodkan semua kondisi main parts kereta. So, korang boleh tengok mana parts yang perlu diperbaharui or dibaiki pada servis seterusnya. Ni la servis paling best bagi ciksun dekat BAR ni. Kita akan rasa diorang sangat telus dalam kerja diorang.
Kawan ciksun cakap, kalo ciksun bawak lebih awal, mungkin kos repair tak akan sampai RM500 pun. Sebab dah teruk sangat, baru hantar tu yang jadi mahal. Sepatutnya, dari first ciksun hidu bau hangit, terus bawak kereta pergi bengkel check apa yang patut. Yes, ciksun belajar dari kejadian ni. Lepas ni apa-apa je perubahan pelik pada kereta, boleh terus bawa ke bengkel. Jangan biar lama-lama. Selain repair kereta, diorang ada jugak buat servis cat kereta jugak. So, kalo korang ada nak tukar warna kereta atau nak polish bagi nampak baru, boleh lah datang sini je.
Alhamdulillah, terima kasih Syahmi banyak bantu ciksun bab kereta ni. Boleh bawak balik Kedah keretanya hari raya hari tu. Tapi tu lah, takdir Allah, tak lama pakai,
accident kali kedua pulak
. Dah kena masuk bengkel semula kat KL nun. Ciksun ada jugak whatsapp Syahmi hari lepas accident tu. Bagitahu dia keadaan kereta semua. Dia cakap nanti dah setel repair, bawak gi bengkel dia. Diorang boleh tengok apa yang pihak bengkel sana dah buat. Betul jugak tu, sebab kondisi last kereta adalah dekat bengkel BAR, jadi kita boleh tengok apa yang lain lepas accident.
Ok lah, kalau korang yang area JB nak servis kereta terbaik, boleh lah pergi Bismillah Auto Repair ni. Nah ciksun share maklumat bengkel untuk panduan korang.
Bismillah Auto Repair
17, Jalan Sri Wangi 1/1 Taman Perindustrian Plentong, Masai 81750 Johor Bahru, Johor, Malaysia
Waktu operasi:
Isnin - Sabtu
9 pagi - 6 petang
Ahad TUTUP
No. Telefon:
017-200 2665
Buat appointment online:
https://bismillahautorepair.com/appointment/
Facebook
 |
Instagram


WW: Kambing Bakar dan Ayam Bakar

Late lunch lepas pergi beraya dekat LEGOLAND hari tu.
Memang gerak balik awal, pukul 2 macam tu da gerak balik sebab nak kena pergi office setelkan hal roller shutter.
Balik dari office, pergi singgah lunch dekat
Restoran Aroma Bakar Taman Teratai
, Skudai, Johor.
Ciksun order Nasi Putih + Kambing Bakar (RM15)
Kak Ajan order Nasi Putih + Ayam Bakar Nampla (RM10)
Dedua sedap nak mampuih.
Very recommended!


WW: Lepak Minum Kopi di He & She Coffee, UTM Johor Bahru

Cuba kopi di tempat baru kali ni.
Walopun student UTM JB, jarang-jarang nak naik ke atas bukit sejak duduk luar kampus, maka ni la kali pertama sampai ke He & She Coffee dekat bawah Perpustakaan Sultanah Zanariah tu.
Kopi sedap, Salted Egg Yolk Croissant tu pun sedappp! Lembut gilaaa croissant tu, dengan inti telur asin lemak manis ala amboi-amboi 😂
Waktu perniagaan:
Ahad - Khamis
8.30am - 8.30pm
Jumaat - Sabtu
8.30am - 6.30pm
Video tengok kat
SINI


WW: Roti Canai Kari Kambing

Roti Canai Kari Kambing.
Sarapan pagi ni dekat Restoran Al-Shafana depan rumah.
Alhamdulillah.
P/S: Saja update sebab nak bagi cepat sikit PV tu cecah 10juta 😆


Juadah Raya Aidil Adha 2023

Juadah Raya Aidil Adha 2023
 | Alhamdulillah, semalam sambut juga Hari Raya Aidil Adha dengan ala kadar. Lepas online meeting, ciksun whatsapp kawan ciksun yang duduk kat Pulai Jaya, boleh tak, nak datang lepak rumah dia awal sikit. Ikutkan, dia da set pukul 2 petang, kawan-kawan yang tak balik kampung gather kat sana. Tapi ciksun memang nak ke arah Kangkar Pulai, nak drop parcel dekat Parcelhub. Memang dah dekat dengan rumah dia. So, malas la nak balik rumah dah. Terus pergi aje, senang. Dia pun kata okay, datang ajeee.
So, ciksun pecut kereta ke Parcelhub sebelum u-turn ke Bandar Pulai Jaya. Masa u-turn ni la nampak orang jual lemang tepi jalan. Ada dua gerai jual lemang, tapi ciksun dah biasa beli Lemang Rendang Mak Ramlah. So, terus ke gerai dia aje. Beli lah lemang sebatang RM18, rendang daging RM10, ketupat nasi RM12, serunding daging RM10. Total semua sekali RM50. Gulppp, pejam mata aje lah. Nak raya punya pasal.
Alhamdulillah, merasa la juga kan juadah raya walaupun beli aje. Tak sempat ciksun nak masak. Lagipun kalau sorang-sorang, tak best nak masak. Membazir ajeee. Beli je lerr tepi jalan yang dah siap. Lepak rumah Ayen sampai petang, layan siri 911 kat Disney+Hotstar. Macam-macam benda dimakan lerr sampai ke petang tu, sangat lerr lupa diri. Haha!
Sempat pulak tanam pokok keladi kat laman rumah dia. Dari sebelum raya lagi dah tanya dia, nak tak dua pasu
pokok keladi induk
 sebelum ciksun buang. Dia berminat, jadi apa lagi khennn. Petangnya bila da tepu dengan drama 911 tu, kitorang ke laman la mencangkul tanah. Gigih dengan baju raya nya yee. Hahaha!
Malamnya pulak, ciksun ke rumah Sis Lin. Dah gitau dia semalam, ciksun nak datang beraya sambil hantar pokok sayur. Ye, raya sambil memokok lagi. Tapi yang ni kita pass aje kat Sis Lin, sebab nanti dia akan alihkan sendiri ke dalam pasu. Ciksun benti solat Maghrib dekat Petronas Kempas sebelum teruskan perjalanan ke rumah sis, dah janji dengan Nona nak jumpa kat sana pukul 8 malam. Kebetulan pulak Nona sampai sama waktu dengan ciksun, dalam pukul 8.11 gitu.
Ni la juadah raya haji dekat rumah
Sis Lin
. Alhamdulillah, paling ciksun suka Rendang Daging tu! Sedap rasa rempahnya, daging pulak empuk aje. Sis cakap tak guna pressure cooker pun, dia rebus je lama sikit bagi daging lembut. Alhamdulillah, mekasih Sis Lin! Mekasih juga
Nona
 sudi beraya bersama! Haha, nape aku ajak Nona? Sebab dia dekat je dan single...lah tibahhhh 😂

Sehari sebelum balik JB, ciksun sempat jugak masakkan Gulai Daging Kerisik untuk suami. Bekalkan dia juadah raya awal, memasing tak dapat balik kampung. Sertakan sekali Kelupis Daun Lerek frozen mamak yang adik bawak dari Bintulu, tinggal nak kukus aje tu. Terharu pepagi suami puji gulai sedap, tanya guna resepi mana? Allahu, resepi cecampak aje tapi berpandukan gaya masakan arwah mak mertua. Alhamdulillah, Kira pun ada hantar Rendang Daging juga kat suami, moga dimurahkan lagi rezeki. Ameen!


Lirik Lagu AYUH - Malique, Kmy Kmo, Aman RA & Ernie Zakri

AYUH

by
Malique, Kmy Kmo, Aman RA & Ernie Zakri

OST Polis Evo 3

Verse 1 (Kmy Kmo)

Bagi masa tujuh ribu malam aku meditasi

  Makan jiwa rasa ketujuh-tujuh Langit juga Bumi

  Ramai borak-borak lampu, rohaninya trauma misi

  Ramai kejar bayang ampu sedangkan ada setiap sisi

  Jejak, dikaji kecoh udara heboh tergopoh-gapah

  Sorok yang selok-belok diseluk si kaki papah

  Terbelok kau bengkang-bengkok yang molek esok-esok

  Bersongkok solek elok kekok lokek kacuk becok, ya yah

  Peluruku terbang, landai bukannya tinggi-tinggi

  Lengang kuserang, tahu-tahu sakit gigi-gigi

Cuaca terang, pandainya bukan sipi-sipi

Gelarku belang, selera sekawan biri-biri

Balaclavanya hitam, badannya lapis kalis

Aneka logam hitam, tiada yang mampu kalis

Bruno, Steyr, Nato, woah

Marco, Polo, Tango, go

Chorus

Sila was-was nama yang diseru,

Nanti das-das datang ubat rindu,

Halilintar, malam biru,

Silakan kalau benar benar jaguh, ayuh 2x

Kalau benar benar jaguh, ayuh

Tiada negosiasi,

Masa untuk aksi,

Nyawa dipertaruh, ayuh

Verse 2 (Aman RA)

Komandan ketemukan komandan

Usik pucuk kanan, pucuk kiri berkumandang

Berdendang-dendang Ninabobok RPG-7

Musuh dalam selimut boleh tidur

  Rimau mati tinggalkan taring, tinggalkan taring

  Gajah mati tinggalkan gading, tinggalkan gading

Akta 574 Fasal 440

Dendam sokong membawa rebah terlopong

Hujan darah bila kepala anginku bersiru

Rasakan amarah bergelora dalam diriku

Perang bermalaikat, sabung berjuara

Di mudik sebulankan, di hilir semuara

Balaclavanya hitam, badannya lapis kalis

Aneka logam hitam, tiada yang mampu kalis

Bruno, Steyr, Nato, woah

Marco, Polo, Tango, go

Ernie (bridge rap)

  1 2 3 musuh berlari yang mana mahu diratah sibelang,

  kemana sekali pun kan ku cari tak kira gelita atau benderang,

  Mana kepala pendekar, gempita biar aku dampar,

  Sila pilih antara dua, neraka ataupun sangkar,

Chorus

Ayuh! 2x

Kalau benar benar jaguh, Ayuh!

Tiada negosiasi, masa untuk aksi,

nyawa dipertaruh, Ayuh!

Verse 3 (Malique)

Bangkit dari bara lalu dihembusnya nyawa

Saktinya dan aksinya, rencananya bencana

  Daktina ke paksina, negara dalam senggara

  Maka pesta, kerja, raya, lena, senggama  tergendala gara

  gugat-ganggu hantu dari dasawarsa lalu

  Katanya tagih darah sahih, justifikasi ragu

Emosi rapuhnya dipagar fasad jago sado

  Dendam lama dicandu dibakar ego dan bravado, bravo

  Dia Kitol al-Iskariot, dari hero ke sicario

  Dari bari dia kembali cari ahli biro di kota dan barrio

  Jari-jarinya menari-nari, cari, tabur, lari-lari Mario

  Dari api dia menjadi-jadi, satu di dahi dia kembali O

Balaclavaku hitam, badanku lapis kalis

Aneka logam hitam, siapa yang mampu kalis

Bruno, Steyr, Nato, woah

Marco, Polo, Rambo, go

Chorus

Sila was was nama yang di seru,

Nanti das das datang ubat rindu,

Halilintar malam biru,

Silakan kalau benar benar jaguh, Ayuh!2x

Kalau benar benar jaguh, Ayuh!

Tiada negosiasi, masa untuk aksi,

nyawa dipertaruh, Ayuh! Evo.


Resepi Asam Rebus Ikan Selar Mudah dan Menyelerakan |
 Alhamdulillah, menu makan tengahari semalam, Asam Rebus Ikan Selar. Pepagi ciksun kemaskan kebun depan rumah. Clearkan sikit dan susun balik pasu-pasu pokok dan rak, supaya housemate ciksun boleh letak pokok-pokok dia kat depan pagar. Nak siram pokok pun lebih senang kalau semua pokok ada dekat dalam pagar, berbanding sekarang ni dia letak kat luar rumah. Memudahkan orang lain nak parking juga. Pokok-pokok ciksun pun da makin berkurang, so dah boleh kumpul setempat.
Nampak pokok daun kesum yang subur, ciksun teringin pulak nak makan Asam Rebus Ikan Selar. Ikan nya memang dah beli dari hujung minggu lepas lagi. Sekali dengan lauk ayam, ciksun prepare awal untuk bekal harian ke office minggu ni. Tapi semalam tak pergi office pun, buat kerja kat rumah aje. Masak tetap masak, sebab housemate yang satu office dengan ciksun akan balik tengahari untuk makan. Ape lagi, petik la daun kesum segenggam untuk masukkan dalam asam rebus tu.
Resepi Asam Rebus Ikan Selar ni ciksun dapat dari
Cookpad
, google-google, resepi ni je yang bahan-bahan dia ada kat rumah. Terima kasih kepada pemilik asal resepi ni, memang sedap hirup kuah asam rebus nya, pedas pun ye pedas sebab ciksun terkisar sekali cili padi dengan bebawang. Rupa-rupanya just kena titik je cili tu sama macam serai. Hahaha! Itu pun serai nya ciksun pakai Serai Aceh je, tak guna serai biasa tu sebab malas nak cabut serai kat dalam pasu. Daun Serai Aceh pulak memang merimbun, gunting aje dua tiga helai, kemudian simpulkan, masuk dalam periuk. Bau serai memang kuat dah!
Nah ciksun kongsikan resepinya ya! Dalam resepi tu ada Secukup Rasa, tapi ciksun tak letak, so ciksun removed dari bahan-bahan. Ciksun tambah jugak asam jawa sikit nak bagi berasa masam dia. Haha!
Bahan-bahannya:
4 ekor ikan selar sedang (ciksun pakai 2 ekor je)
1 1/2 cawan air
1 inci kunyit hidup*
1/4 biji bawang besar*
1 ulas bawang putih*
1 batang serai (dititik) (ciksun guna simpulan 3 helai daun Serai Aceh)
2 biji cili api (dititik)
1 asam keping
1 sudu kecil asam jawa
Segenggam daun kesum
1/2 st garam, gula
Cara-cara membuatnya:
Sediakan bahan-bahan. Didihkan air dahulu. Tumbuk/kisar bahan-bahan bertanda*, kemudian masukkan ke dalam air mendidih. Masukkan serai.
Masukkan bahan-bahan selebihnya. Didihkan 2-3 minit sampai ikan masak (siramkan kuah pada ikan) Perasakan. Tutup api.
Sedia untuk dihidang.


Salam Aidil Adha 2023/1444H

Selamat Menyambut Hari Raya Aidil Adha 2023/1444H
Pakai gambar e-card UTM je lah. Aci tak?
Tak sempat la nak edit gambor. Haha!
Korang raya kat mana tu?
Ciksun insya'Allah kat JB je tahun ni.
Suami pulak raya kat KL.
Esok pagi ciksun ada meeting kul 9.
Suami kata kerja ni lebih penting.
Jadi, kami korbankan raya kami.
Allahu.
Moga Allah permudahkan semuanya.
Ameen.


Sekarang Dah Buat Bisnes Keychain Pulak

Keychain Comel Untuk Koleksi Peribadi dan Hadiah

| Alhamdulillah, mujur belum sampai hari Rabu lagi. Kalau tak, lagi seminggu jugak lerr baru update blog ni ye. Hahaha! Itu pun sebenarnya takde ape sangat nak share. Beberapa minggu ni sibuk dengan bisnes yang baru. Sebenarnya tak berniat pun nak buat bisnes ni, bermula dari ciksun buat keychain nak bagi kengkawan fans Marshmallow Bukit Kerinchi je. Suami pergi share pulak keychain tu dalam live TikTok, sekali promote pulak. Menggelabah la ciksun pergi order barang kat Shopee, sebab ciksun mana ada stok barang-barang tu. Kelam-kabut la siapkan stok keychain untuk next live TikTok suami. Adeii, hahaha!
Cute Marshmallow Beads Keychain
Keychain ni special sebab ada tapak kaki, simbolik dengan Marshmallow. Sebab tu la suami teruja nak promote kepada viewers dia. Semua pun sayang Marshmallow, nak ada satu kenangan yang melambangkan Marshmallow tu. Bermula dari beberapa warna, now dah jadi banyak warna. Then ada pulak design-design yang lain muncul. Ciksun buat aje lah apa yang boleh. Cuba-cuba aje. Kalau tak berapa kencang, nanti ciksun letak kat Shopee aje.
Special Edition Marshmallow Brown Keychain
Cute Amethyst Keychain with Love Pendant
Butterfly Keychain with Leather Tassel
Korang yang suka kumpul keychain, atau nak cari idea untuk hadiahkan kawan-kawan, boleh la belek TikTok shop ciksun tau! Ciksun sertakan link bawah semua gambar tu. Kalo korang ada TikTok, boleh direct beli kat situ je.
Doakan moga bisnes ni mampu menjana kewangan ciksun dan suami dalam waktu-waktu memerlukan ni. Ameen.


Terpaksa Lepaskan Pergi Induk Pokok Keladi |
Kan semalam ciksun kemaskan kebun dan petik daun kesum untuk buat
Asam Rebus Ikan Selar
. Ciksun susun atur semula jugak pasu-pasu pokok keladi dan sayuran kat laman kecik depan rumah sewa ciksun tu. Dalam banyak-banyak pokok keladi, ada dua pasu besar yang ciksun terpaksa lepaskan pergi.
Pokok keladi Colocasia Teacup dengan Colocasia Black Magic Variegated. Dedua ni dah jadi pokok induk dan beranak-pinak sampai beberapa generasi dah. Dah banyak bagi orang jugak. Dah puas jaga, sayang sebab tak banyak karenah. Hanya perlu siram tiap hari, kekadang je sembur racun serangga organik. Tapi BMV tu sangat-sangat la senang menjaga dia, tak diserang serangga sangat. Teacup tu pulak tinggi dia da sampai telinga ciksun dah.
Ciksun tanya dalam group whatsapp, kalau-kalau kawan ciksun nak dua pokok ni. Boleh tanam depan rumah dia, as landmark untuk tetamu yang datang cari rumah. Ciksun siap offer untuk tolong tanamkan. Hahaha! Kalau dia tak nak, memang ciksun buang aje lah. Pasrah dan reda sampai situ aje hubungan kami. Tiberrr.
Alhamdulillah, kawan ciksun nak dua pokok ni. Bakal berpindah tuan lah ni. Tapi belum sempat nak hantar kat dia lagi, esok dah nak gerak ke KL. Insya'Allah balik dari KL nanti ciksun tolong tanamkan.


WW: Brunch di Bask Bear Coffee, Taman Universiti, Skudai

Hari tu try kopi dan sandwich dekat Bask Bear Coffee, Taman Universiti, Skudai, Johor.
Kopi sedap, yang signature tu unik sebab guna gula Aren katanya.
Sandwich tebal, mengenyangkan.


WW: Brunch Nasi Ayam

Lahhh, dah Rabu balik.
Seminggu tak update blog ye, boleh tahan si ciksun ni. Hahaha!
Nak share menu brunch ciksun hari ni.
Nasi Ayam boss belanja.
Ada Nasi Ambeng dan kuih-muih jugak yang dijual dekat gerai tu.
Lokasi dia sebelah R.A.B Harumanis Taman U tu, sederet dengan gerai Nasi Padang, Jalan Kemuliaan 2.
Alhamdulillah, ok lah. Boleh tahan sedap.
Terima kasih boss!
Baru ingat nak start keto diet minggu ni. Sekali hari ni ada nasi pulak. Maafin gue wahai perut.
Baru dua hari bertahan tanpa karbo + IF, hari ni sebab boss belanja, kita derhaka sehari. Esok sambung balik tau!


WW: Bulus Bergelimpangan

Masa ni kak Ila tumpang tidur kat rumah.
Ciksun hamparkan toto untuk kak Ila baring. Diorang dah menyibuk jugak nak tido kat toto kak Ila.
Then, ciksun hamparkan la toto hijau ni sebelah kak Ila. Kiranya ciksun nak temankan kak Ila tido kat luar. Lepas hampar toto, sambung buat keychain membelakangkan tempat toto ni.
Tak sampai lima minit, toleh belakang, diorang dah bergelimpangan kat toto hijau tu.
Hahaha! Memang febret diorang la hamparan kain ke toto ke kat hall ni. Lagi-lagi yang baru basuh.
Lagi diorang suka!


Staycation 3D2N @ Executive Suite, Renaissance Johor Bahru Hotel
| Tak pernah ciksun menyangka, ada pengalaman untuk stay dekat Executive Suite, Renaissance Johor Bahru Hotel ni. Alhamdulillah, ciksun stay kat sini 3 hari 2 malam dengan kawan ciksun beberapa minggu yang lepas. Sesekali kan healing dan reward diri lepas berhempas pulas dengan kerja harian. Ambil masa untuk cuti dan rehat sekejap, manjakan diri sebelum sambung balik kebizian.
Check-in smooth pukul 3 petang. Masuk aje ke bilik, terus hilang semua stress. MasyaAllah, keluasan, susun atur perabot dan kelengkapan bilik, semuanya terasa cukup istimewa dan mewah. Ruang tamu diasingkan dengan ruang bilik tidur. Sebelah bilik tidur pulak ada ruang bilik air lengkap dengan bathtub, wardrobe, iron dan peti keselamatan. Toilet dengan shower room pun diasingkan. Tak cukup dengan tu, dekat ruang tamu pun ada toilet sebelah pintu masuk tadi. Jadi, kalau korang ada tetamu yang datang meeting sekejap, tak perlu la diorang nak kena lalu ruang bilik tidur untuk ke toilet, kan!
Minibar siap dengan coffee machine, drinking water, tea, dan bekas untuk ais batu juga. Korang boleh request kalau nak ais batu ye, nanti diorang hantar ke bilik. Diorang punya welcome treats tu sweet sangat-sangat disamping welcome notes dari staff housekeeping. Sedap-sedap kudapan yang disediakan, paling ciksun suka la macarons dengan coklat kaler-kaler tu. Dah lah bila angkat aje penutup kaca tu, terus semerbak bau dia menusuk hidung. Memanggil-manggil ciksun untuk ngap segera. Hahaha! Ciksun teka, bau semerbak datang dari crumbles tu ha, tapi tak sure crumbles ape tu.
Khas untuk yang duduk Executive Suite, korang boleh dapat akses masuk ke Club Lounge jugak untuk sarapan pagi, lunch, hi-tea, dinner or light snack dengan lebih private. Kitorang ke Club Lounge ni pada malam hari pertama untuk mengopi, then waktu pagi hari ketiga untuk sarapan. Sarapan kat sini dihidangkan dalam bentuk buffet tapi tak la sebanyak dekat Cafe BLD. Masa ciksun pergi tu ada nasi lemak daun pisang, sedapppp! Kalau korang rasa belum kenyang lagi, boleh la turun ke Cafe BLD pulak sambung sarapan sampai pukul 10 pagi! Hahaha!
Ciksun tak masuk gym, berenang dan sauna pun masa kat sini. Padahal semua kemudahan ni ada je disediakan untuk hotel guest. Kitorang just lepak dekat kolam je (sebab tak pandai berenang). Nape eh time tu tak masuk gym? Tak ingat lah ciksun, rasa-rasa macam ada orang dalam gym time tu tengah kemas barang-barang gym kot? So, sebab tu tak masuk pun. Amek gambar pun tak sempat la maksudnya 😂
But overall, memang puas hati kalau stay dekat Executive Suite ni sebab dapat akses ke Club Lounge tu. Rasa lebih ekslusif dan private, cukup menenangkan. Insya'Allah kalau ada rezeki, one day nak juga ajak suami stay kat sini. Kalau korang nak tengok lebih banyak gambar masa ciksun stay hari tu, boleh tengok dekat FB page
Blog Sunah Sakura

ek!
Untuk maklumat lanjut dan tempahan bilik, boleh terus ke laman web:
Renaissance JB


Apa Beza Warna Penutup Botol Air Mineral? |
 Selama ni, memang tak ambik kisah pun dengan warna penutup botol air mineral ni. Biasanya ambik aje mana yang dah biasa minum, dan dekat botol tertulis air mineral. Kalau yang ditulis tu air minuman / drinking water, terus tak nak ambik. Sebab biasanya air minuman ni ada rasa lain yang ciksun tak berapa gemar. Macam rasa air kelapa tawar pun ada. Tapi ada orang, suka pulak rasa air kelapa tawar tu. Tekak masing-masing kan.
Baru-baru ni nampak kawan Facebook share gambar jenis-jenis penutup botol air mineral. Rupanya warna penutup botol air mineral ni bukan saja-saja nak kaler lain-lain. Tapi ada beza maknanya untuk setiap jenis tu. Warna biasa penutup botol air mineral yang kita nampak dekat kedai adalah hijau, biru dan putih. Ada warna lain lagi tak? Merah TGV cinemas punya, kuning GSC punya. Tapi kaler ni takde pulak diberitahu maksud dia. So, mungkin boleh refer dekat label botol air tu terus je kalau nak tahu.
Penutup Botol Air Mineral Putih
Merupakan air paip yang ditadah kemudian menjalani proses penyulingan serta ditambah bahan kimia. Keaslian air semulajadi dah takde, sebab tu air mineral dengan penutup putih hanya dilabelkan sebagai air minuman atau drinking water. Harganya yang paling murah antara semua botol air mineral.
Penutup Botol Air Mineral Biru
Sumber dari air bawah tanah dan dipam naik untuk menjalani proses penyulingan sebelum dibotolkan. Kemudian baru boleh dilabelkan sebagai air mineral yang asli. Harganya tak terlalu mahal.
Penutup Botol Air Mineral Hijau
Air mineral semulajadi diambil khas dari dalam tanah atau kawasan tertentu yang diperakui mempunyai kandungan mineral yang sangat tinggi. Harga gred A+ dan paling mahal antara semua botol air mineral.
So, memang bagus la sebenarnya jenama air penutup hijau ni kan. Ciksun pun kalo beli air mineral dekat stesyen minyak, mesti akan ambik yang penutup hijau. Kawan ciksun bagitau, air mineral jenama Spritzer yang berpenutup hijau ada kandungan silica yang sangat bagus terutamanya untuk rambut, kuku, tulang dan kulit. Kandungan silica dalam Spritzer jugak lebih tinggi dari air mahal Evian tu. Haaa.
Alhamdulillah untuk perkongsian ni. Moga korang pun dapat manfaat jugak!
Sumber:
Yaya Natsumi


WW: Fish Feeding Pond and Park @ Eco Botanic, Gelang Patah, Johor

Fish Feeding Pond and Park @ Eco Botanic, Gelang Patah, Johor
Ke sini beberapa minggu yang lepas dengan housemates.
Dah berapa kali dak Ibah ajak, akhirnya sampai jugak.
Nak ke sini, parking dekat Eco Botanic Club House tu.
Then keluar jalan kaki ke arah pintu gerbang yang menghala ke The Verandah Lounge, Jalan Eko Botani 2.
Kalo tak sure, sebelum masuk roundabout dari Persiaran Eko Botani tadi, pintu gerbangnya sebelah kiri.
Korang akan nampak pintu gerbang tu dulu sebelum Club House.
Fish Feeding Pond tu betul-betul sebelah kiri pintu gerbang.
Boleh access dari luar gate, tak perlu masuk lalu pak guard.
Cantik sangat pemandangan kat sini. Tasik penuh dengan pokok bunga teratai.
Ada ikan keli besar-besar, ikan kaloi, ikan haruan, dan lain-lain.
Masa pergi tu kitorang tak bawak roti, ingatkan nak briskwalk and jogging semata.
Tak tahu pulak dalam kolam tu ada ikan.
Ye, tak tahu pun nama lokasi ni Fish Feeding Pond and Park.
Hahaha!
Next time datang, boleh bawak roti bagi makan ikan.


Gathering Makan-makan Dengan Fans Marshmallow Bukit Kerinchi
| Ni cerita ciksun pergi KL sebelum raya haji hari tu. Dah lama plan dengan member group fans Marshmallow, bersungguh-sungguh memasing fikirkan menu apa untuk potluck kitorang, cerita makan-makan memang paling digemari dalam group telegram tu. Ciksun dari Johor, memula fikir tak perlu la nak masak apa-apa. Bawak la makanan yang dah siap or minuman ke yang mudah-mudah aje.
Tapi hampir ke hari kejadian, ciksun akhirnya buat keputusan untuk buat Umai Udang, memenuhi permintaan salah seorang rakan fans Marshmallow yang rindu nak makan menu tu. Ciksun dah la tak pernah buat umai, makan pun tak pernah sebab tak sukaaaa ada bawang banyakkk. Biasa kalo mamak or adik buat kat rumah, bau bawang dia tu menenggelamkan segala benda lain dalam piring. Membantutkan terus rasa nak cuba. Haha! Mamak selalunya buat umai guna ikan, ni memang sungguh-sungguh la first time ciksun buat Umai Udang.
Hasilnya?
Ini diaaa. Pukul 4 pagi ye start prepare. Dan ciksun salah estimate prep time, nak kupas 20 ekor udang, makan masa agak lama juga. Menyesal tak kupas sesiap sebelah malamnya sebelum tido. Tapi ciksun teruskan aje lah, memang lambat pun jadinya sampai suami tinggalkan ciksun dan masuk hiking dulu bagi Marshmallow makan 😂 Padahal dah janji nak ambik dia lepas Subuh, nak buat macam mana, kita nak whatsapp update apa-apa pun tak sempat time tu. Apatah lagi nak belek group telegram tu. Tiba-tiba terjadi sesuatu pulak, haha...malas ku nak cerita sini, benda dah berlalu dah.
Alhamdulillah, ciksun sampai kat kaki Bukit Kerinchi dan dapat parking jauh sikit dari pintu masuk tangga Marshmallow. Hari Ahad, ramai betul orang masuk dan kereta pun penuh parking tepi jalan tu. Kawan dalam telegram share lah laluan untuk ke tempat Marshmallow selalu makan. Tapi bila sampai situ, takde sesiapa. Ciksun teruskan menapak ke pondok Mallow, ingat-ingat jalannya daripada live suami selalu. Akhirnya nampak diorang tengah riuh dekat pondok. Tapi pagi tu Mallow tak berapa nak makan sangat. Ciksun bawakkan pedal ayam dan udang rebus, tapi Mallow tak nak makan pun. Maybe Mallow excited sebab dapat jumpa daddy dia sejak daddy pergi Bali empat hari.
Lepas lepak dengan Mallow, kitorang ke tapak perkelahan dekat main entrance Taman Rimba Bukit Kerinchi. Dah siap book tapak dengan DBKL, apply permit dan bayar deposit RM100. Deposit ni akan dipulangkan bila kita pulangkan semula permit. Senang aje kan? Kiranya tapak tu tak payah bayar apa-apa pun, cuma kena book 14 hari sebelum event kita.
Nak tengok tak diorang semua bawak makanan apa? Nahhhh!
Meriah kannn! Macam-macam menu ada, disusun cantik pulak tu. Orang lalu-lalang pun heran nengok, diorang ni menjual makanan ke? Siap ada yang berhenti tanya tau, jual ke? 😆
Alhamdulillah, sedap-sedap semua menu yang ada. Gigih memasing memasak, ada yang datang dari Seremban jugak. Sanggup datang jejauh sebab nak jumpa semua. Menyempat jugak ciksun bukak beg keychain Marshmallow, buat jualan kat situ 😂
Bergambar, wajib la kan?
Belakang dari kiri, ciksun, Deebot, kak Ita, Dee
Depan dari kiri, Kyra, Jue, Zahra, Eiqa, Yan, Mr. Iman, anak bujang Yan & Mr. Iman
Mekasih korang!
Semoga ukhuwah ni berkekalan hingga ke jannah. Ameen! Ada rezeki, kita jumpa lagi 💖


Gulai Kerisik dan Asam Pedas Daging Korban
 | Alhamdulillah atas rezeki dariNya. Daging korban yang jiran bagi dah siap dimasak jadi Gulai Daging Kerisik dengan Asam Pedas Daging. Menu dua hari berturut-turut makan daging. Ikutkan nak simpan juga la untuk hari lain ke, tapi peti ais tu nak kena kosongkan. Banyak sangat lauk pauk, tak muat freezer dibuatnya.
Menu pertama, Gulai Daging Kerisik. Teringin pulak, tak puas makan masa kat Shah Alam hari tu. So buat lagi kat sini. Tak habis pun sekuali besar, bakinya ciksun simpan frozenkan letak dekat peti ais depan. So, bila nak makan nanti panaskan balik aje.
Menu kedua, semalam punya. Asam Pedas Daging. Ibah yang request nak asam pedas ni, ciksun turutkan aje. Pedas jugak lerrr, tapi sampai dah tiga kali makan. Makan waktu tengahari and lewat petang semalam. Then pagi tadi, perut lapar, teringat asam pedas ada lagi, makan untuk kali ketiga. Hahaha! Moga lobang bont*t bertahan dengan kepijaran cili ni 😂
Hari ni Ibah nak buat Daging Masak Kicap pulak, guna daging korban yang dia bawak balik dari kampung nun. Ciksun kejap lagi nak ke Kulai, jumpa klien. Kang tengahari boleh lah balik rumah makan dulu, sebelum ke office petang karang.
Moga dipermudahkan semua urusan kita pada hari ini. Ameen.


Hari Tasu'a dan Asyura - 9 dan 10 Muharram
 |
Bulan Muharram adalah antara bulan yang sangat penting dalam Islam di mana di dalamnya ada Hari Asyura, salah satu hari yang diraikan oleh umat Islam. Asyura berasal daripada perkataan Arab
asyara
 yang bermaksud sepuluh. Ini disebabkan hari Asyura adalah hari yang kesepuluh di dalam kalendar Islam iaitu pada
10 Muharram.
Mengikut masyarakat Islam, hari Asyura telah menyaksikan banyak sejarah besar dan keajaiban berlaku ke atas para nabi. Disebabkan itu, masyarakat Islam menghormati hari tersebut seperti juga yang diamalkan oleh Nabi Muhammad ﷺ.
Menurut tradisi masyarakat Islam, Nabi Muhammad ﷺ. melakukan puasa Asyura sejak di Makkah lagi memandangkan puasa Asyura merupakan amalan biasa masyarakat tempatan. Apabila baginda berhijrah ke Madinah, baginda turut mendapati yang kaum Yahudi turut berpuasa pada hari Asyura (atau bagi mereka adalah Yom Kippur yang juga pada hari kesepuluh). Ketika itu, baginda mengesahkan dan mensyariatkan puasa sehingga ia menjadi satu kewajiban kerana baginda merasakan masyarakat Islam lebih dekat dengan Nabi Musa. Ibn Hajar al-asqalani, dalam pernyataannya terhadap Sahih Bukhari mengatakan yang syariat puasa telah dijadikan kepada bulan Ramadhan setahun kemudian. Kini, masyarakat Islam melakukan puasa pada 10 Muharram sebagai amalan sunat dan bukan kewajiban.
Kenapa digalakkan untuk berpuasa pada 9 dan 10 Muharram?
Amalan ini adalah bertujuan untuk menyelisihi golongan Yahudi yang hanya berpuasa pada 10 Muharram secara tunggal. Berdasarkan sebuah riwayat daripada Ibn Abbas, Nabi Muhammad ﷺ bersabda: "Berpuasalah kalian pada hari Asyura dan berbezalah dengan golongan Yahudi. Berpuasalah sehari sebelumnya ataupun sehari selepasnya." [Hadis Riwayat Ahmad]
Menurut Mufti Wilayah Persekutuan, cara paling baik untuk menyempurnakan puasa Hari Asyura adalah dengan berpuasa sehari sebelum dan sehari selepas 10 Muharram. Cara kedua yang terbaik adalah dengan berpuasa pada 9 dan 10 Muharram. Manakala, cara ketiga adalah dengan berpuasa pada 10 Muharram secara tunggal. Ini bermakna, tak salah kalau kita hanya berpuasa pada 10 Muharram saja.
Kafiat Puasa Hari Asyura
Ibn Abbas r.a menceritakan; apabila Rasulullah ﷺ datang ke Madinah, baginda melihat orang Yahudi berpuasa pada Hari Asyura, lalu baginda bertanya: "Apakah ini?"
Mereka (orang Yahudi) menjawab: "Hari ini adalah hari yang baik kerana pada hari ini Allah menyelamatkan Nabi Musa dan bangsa Israel daripada musuh mereka, maka Musa pun berpuasa."
Lalu baginda (Nabi Muhammad ﷺ) bersabda: "Aku lebih berhak dengan Musa daripada kamu." Baginda (Nabi Muhammad ﷺ) pun berpuasa dan menyuruh orang ramai supaya berpuasa. [Hadis Riwayat Imam Bukhari]
Aisyah r.a berkata; "Rasulullah ﷺ mengarahkan supaya berpuasa pada Hari Asyura. Apabila puasa bulan Ramadan difardhukan (diwajibkan), siapa yang hendak berpuasa (pada Hari Asyura) maka dia boleh berpuasa dan sesiapa yang hendak berbuka, maka dia boleh berbuka (tidak berpuasa)." [Hadis Riwayat Imam Bukhari dan Imam Muslim]
1. Puasa Hari Asyura (10 Muharram)
Rasulullah ﷺ bersabda:
وَصِيَامُ يَوْمِ عَاشُورَاءَ، أَحْتَسِبُ عَلَى اللّهِ أَنْ يُكَفِّرَ السَّنَةَ الَّتِي قَبْلَهُ
Maksudnya: "Puasa Hari Asyura itu kuharap kepada Allah agar ia menjadi penghapus dosa setahun sebelumnya." [Hadith Riwayat Muslim (1162)]
2. Puasa Hari Tasu'a (9 Muharram)
Abdullah bin Abbas r.a meriwayatkan:
حِينَ صَامَ رَسُولُ اللهِ صَلَّى اللهُ عَلَيْهِ وَسَلَّمَ يَوْمَ عَاشُورَاءَ وَأَمَرَ بِصِيَامِهِ قَالُوا: يَا رَسُولَ اللهِ إِنَّهُ يَوْمٌ تُعَظِّمُهُ الْيَهُودُ وَالنَّصَارَى فَقَالَ رَسُولُ اللهِ صَلَّى اللهُ عَلَيْهِ وَسَلَّمَ: «فَإِذَا كَانَ الْعَامُ الْمُقْبِلُ إِنْ شَاءَ اللهُ صُمْنَا الْيَوْمَ التَّاسِعَ» قَالَ: فَلَمْ يَأْتِ الْعَامُ الْمُقْبِلُ، حَتَّى تُوُفِّيَ رَسُولُ اللهِ صَلَّى اللهُ عَلَيْهِ وَسَلَّمَ
Maksudnya: Apabila Rasulullah ﷺ berpuasa pada Hari Asyura dan menyuruh umat Islam berpuasa pada Hari Asyura, para sahabat berkata: Ya Rasulullah, sesungguhnya ia merupakan hari yang diagungkan oleh orang Yahudi dan Kristian. Rasulullah ﷺ pun bersabda: Tahun depan, insya-Allah kita akan berpuasa pada hari ke-9 bulan Muharram.
Ibn Abbas berkata: Tetapi pada tahun berikutnya, Rasulullah ﷺ telah wafat. [Hadis Riwayat Muslim (1134)]
Lafaz Niat Puasa Tasu'a dan Asyura
Waktu Bacaan Lafaz Niat
Bacaan lafaz niat boleh diucapkan bermula malam hari sehingga siang hari sebelum waktu tergelincirnya matahari atau sebelum waktu zuhur pada hari Tasu'a dan Asyura.
Jom kita berpuasa pada 9 Muharram dan 10 Muharram. Semoga Allah menerima amalan kita. Ameen!
Sumber:
www.thenoor.co
Ketahui 5 Perkara Tentang Hari Asyura (10 Muharram) | ZAYAN
Hari Asyura - Wikipedia Bahasa Melayu, ensiklopedia bebas
Tarikh serta cara lafaz niat puasa sunat Asyura dan Tasu'a


Ikan Selar Goreng Kicap Untuk Lunch

Ikan Selar Goreng Kicap Untuk Lunch
 | Dalam entri yang ciksun cerita pasal daging korban yang lepas, a few rakan blogger mintak share resepi
Gulai Kerisik Daging
 tu. Nanti ek ciksun share, tengah malas nak berfikir dan taip resepi. Ciksun pun campak-campak aje, nanti ciksun ingat balik betul-betul, baru ciksun karang entri nya ya, insya'Allah.
Hari ni ciksun first day period. Senggugut datang sekejap-sekejap, rasa macam nak baring aje. Tapi perut lapar mintak diisi. Kena jugak la masuk dapur memasak apa yang ada. Boleh order foodpanda or shopeefood, tapi ciksun da masak nasi dan rendam ikan pulak sebelum mandi. Lepas mandi baru rasa nak baring. Adeiii. Sayang pulak nasi kalau tak makan, ikan pun da lembut. Rugi kalau order foodpanda.
Maka, dari nak goreng kosong, jadi goreng kicap bodo pulak. Entah ye ke bodo, siap tumis rempah dengan segala biji ketumbar dan jintan lagi. And bukan kicap je dituang, sos tiram dengan sos cili pun. Pakej dengan beberapa helai daun limau purut. Aikkk, masak apo ni sebenarnya? Hahaha! Hentam saja la labuuu. Asalkan sedap dimakan dan perut berisi!
Ciksun wassap kak Ajan, balikkkk makan!
Alhamdulillah.
Kejap lagi nak baring rehat.


Jangan Gosok Mata!

Bahaya Menggosok Mata!
| Sejak kebelakangan ni, ciksun asyik ternampak orang share tentang keburukan menggosok mata. Kawan ciksun sendiri pun tiba-tiba bagi pesanan dalam group whatsapp kitorang, jangan gosok mata! Sebabnya dia sendiri kene buat operation asbab tabiat menggosok mata, retina dia koyak dan kena fix dengan laser. Tak ramai yang tahu bahaya menggosok mata ni. Ada yang dah tahu tapi nanti lupa jugak, tetap gosok bila mata rasa gatal.
Nah ciksun kongsikan bahaya menggosok mata supaya kita sama-sama ingat ya!
Seseorang biasanya mempunyai tabiat menggosok mata sama ada akibat bendasing yang terbang masuk ke dalam mata atau apabila berasa letih dan mengantuk. Tindakan ini, secara faktanya adalah tabiat buruk dan boleh membawa kepada pelbagai komplikasi risiko kesihatan terhadap mata.
Apakah akibat menggosok mata?
Menjejaskan penglihatan
Pertama sekali, menggosok mata boleh merosakkan penglihatan yang baik. Ini kerana menggosok memecahkan saluran darah di mata, menyebabkan percikan darah. Disamping itu, menggosok mata menyebabkan lingkaran gelap yang baru, yang anda selalu ingin singkirkan.
Konjungtivitis
Kesan konjungtivitis akibat daripada menggosok mata. Semua orang tahu bahawa tangan adalah tempat yang mengandungi banyak kuman. Oleh itu, apabila seseorang menggosok mata dengan tangan, kuman akan segera dipindahkan ke mata yang menyebabkan jangkitan.
Kerosakan kornea
Pada masa tertentu terdapat objek asing yang terperangkap di dalam mata seseorang. Ketika itu, mereka dengan sengaja menggosok mata untuk membuang objek berkenaan tanpa mengetahui bahawa tindakan itu sebenarnya boleh merosakkan kornea dengan menggarunya.
Begitu juga, menggosok mata terlalu kerap boleh menyebakan kornea menjadi semakin nipis. Keadaan ini dipanggil keratoconus yang menyebabkan penglihatan terganggu.
Keparahan masalah mata yang sedia ada
Bagi mereka yang menderita miopia atau glaukoma, menggosok mata akan memburukkan lagi penglihatan. Lebih serius, dengan meletakkan tekanan tambahan pada mata, ia boleh menjejaskan aliran darah ke mata, yang membawa kepada kerosakan saraf atau lebih teruk, kehilangan penglihatan yang kekal.
Bagaimana menghentikan tabiat menggosok mata?
Tabiat ini tidak sukar untuk ditinggalkan. Berikut tip untuk memastikan mata anda selamat dan sihat.
Sekiranya terdapat objek asing yang terperangkat pada mata anda, keluarkannya dengan mencuci mata seperti sterile saline atau pelincir atau air mata palsu. Jika kaedah ini gagal, berjumpa doktor untuk mendapatkan bantuan. Cuba untuk tidak menggosok mata kerana anda sudah tahu komplikasinya.
Terdapat banyak titisan mata yang memberi manfaat kepada mata anda seperti air mata tiruan atau antihistamin. Bagi penghidap alahan, doktor mungkin mencadangkan titisan mata steriod.
Gunakan titisan mata dengan kerap untuk menjaga mata daripada terhidrasi sambil mengelakkan kekeringan, kegatalan atau kerengsaan.
Jika anda berdepan dengan mata kering, dapatkan bantuan perubatan daripada doktor untuk ubat-ubatan.
Selain itu, anda boleh diet untuk meningkatkan keadaan mata anda yang sihat. Anda boleh menggunakan lobak merah, ikan berlemak atau sayuran berdaun gelap, lada benggala oren. Selain itu,anda juga boleh mengambil makanan tambahan seperti Vitamin A, vitamin E, zink, kalsium atau minyak ikan.
Sumber:
Hello Doktor


Kerja-kerja Perparitan Depan Rumah

Kerja-kerja Perparitan Depan Rumah
 | Dah seminggu lebih sebenarnya kerja-kerja tukar longkang parit kat taman ciksun ni. Baru minggu lepas sampai area depan rumah. Jenuh la semua jiran tak dapat nak parking kat seberang jalan. Sebab jengkaut nak masuk lorong depan rumah buat kerja-kerja mengorek longkang lama. So, kena alihkan segala halangan yang boleh melambatkan kerja jengkaut tu. Masalahnya, ade dalam dua tiga jiran siap bina parking merentas parit. Terpaksa la korbankan parking kereta tu sebab jengkaut nak korek longkang lama.
Ni jiran sebelah rumah ciksun punya parking. Pandai dia kawtim dengan pihak jengkaut, korek longkang kat lantai parking je. Bumbung tak payah bukak 😂 Tapi tu lah, bila ingat balik masa memula buat dulu, banyak jugak kan berabis duit nak menyimen tu. Terpaksa la korbankan. Ikutkan, memang tak boleh pun ubah sesuka hati area longkang tu. Siap buat parking berbumbung lagi. Kena la redha.
Moga cepat la siap kerja-kerja perparitan ni. Kereta da macam hape kena habuk-habuk tanah kuning. Kena tunggu da setel nanti baru boleh basuh kereta. Kalau tak, rugi aje basuh, nanti kotor balik. Parking lorong pun kene berebut dengan jiran-jiran. Huhuhu.


Laksa Sarawak dan Mee Kolok Sedap di Ophelia Corner Taman Pulai Utama, Skudai, Johor
 | Mana nak cari Laksa Sarawak dan Mee Kolok yang betul-betul kena tekak anak Sarawak kat area Skudai ni? Jarang sekali jumpa, mostly kena pergi jauh sikit ke bandar Johor Bahru. Mee Kolok pun sama, kena pergi ke
Hutan Bandar MBJB
 kalau dah teringin sangat. Tapi sejak kak Rose bukak restoran dia di Taman Pulai Utama, Skudai, ciksun dah tak perlu pergi jauh-jauh ke JB. Kak Rose ni orang Sarawak juga tapi dah lama menetap di Semenanjung Malaysia.
Gambar:
Kak Ajan
Dah lama jatuh cinta dengan Laksa Sarawak dan Mee Kolok kak Rose, sejak dia beroperasi di food court U-Mall Skudai lagi. Time ni Bihun Goreng Daging dia pun menjadi pujaan hati ciksun, menu paling selalu ciksun order dekat FoodPanda. Then, bulan Mei 2023 ni baru dia berpindah ke bangunan kedai depan office ciksun. Gembira lah hati bukan kepalang, sebab boleh jalan kaki aje ke depan office untuk makan Laksa Sarawak dan Mee Kolok. Hihi.
Laksa Sarawak kak Rose ni dia guna resepi ramuannya sendiri. Tak ada pakai pes mana-mana ye. Tapi kalau korang biasa makan Laksa Sarawak guna Pes Haji Manan, haaa korang mesti suka sebab rasa dia seakan-akan hampir dengan tu. Cuma kak Rose punya mungkin agak pedas sikit, but still tolerable. Dihidangkan dengan Sambal Belacan air tangannya sendiri juga, tersedia dalam saiz biasa dan saiz special bermula dari harga RM10. Ciksun rekemen sangat kalau korang nak rasa Laksa Sarawak asli, yeeee, guna bihun. Tak suka tauge? Boleh request tak nak tauge macam ciksun. Hahaha!
Ini pulak Mee Kolok, pun harganya RM10. Biasanya dilengkapi dengan daging, tapi kalau korang tak boleh makan daging, boleh request tukar dengan hirisan ayam. Ni pun kak Rose gigih masak dari awal pagi. Selain daripada menu Sarawak ni, kak Rose jugak menyediakan menu nasi campur sepanjang hari, Nasi Ayam Penyet, Nasi Ayam Hainan (Steamed & Roasted), Nasi Lemak, serta ada Warung Satay sebelah malam.
Ikutkan kedai kak Rose bukak dari pukul 8 pagi lagi, tapi selalunya makanan akan betul-betul ready by 10 pagi. So, ciksun galakkan korang datang selepas 10 pagi untuk mengelakkan kekecewaan.
Nah ciksun share details restorannya ya!
Ophelia Corner (De' Chintarasa)
No. 1, Jalan Pulai 25, Taman Pulai Utama, Skudai, Johor
Buka setiap hari:
Rabu - Isnin: 10 pagi - 12 malam
Selasa: 5 petang - 12 malam
**Juga menerima tempahan catering
No. Tel: 011-3778 5981
Email: ijakamil7779@gmail.com
Facebook:
De' Chintarasa (Ophelia Corner)


Lawatan ke Kandang Kambing Yang Aneh, Gombak
 | Menyempat ye ciksun pergi buat lawatan ke sini masa kat rumah adik hari tu. Saja ajak-ajak ayam je kat adik, nak bawak anak-anak buah ciksun tu tengok kambing. Tak sangka pulak ayah diorang pun nak join sekali 😂 So, kitorang gerak la dari Shah Alam ke Gombak, dalam hampir sejam juga perjalanannya. Memula waze bawak ke jalan sempit yang ada jambatan kecik merentas sungai kecik. Kereta memang takleh lalu situ. Takkan nak bawak budak-budak ni menapak, dengan baby Ayub lagi. Haha! Then belek kat map tu, ada connection dengan jalan sebelah sana. Jambatan yang tu besar sikit untuk kereta lalu. So, kalo korang ikut waze nanti, pandai-pandai la adjust sendiri ekkk.
Ikut je waze sampai nampak papan tanda Kandang Kambing Yang Aneh, masuk terus lorong tu. Nampak macam semak je, tapi sampai hujung jalan nanti korang akan nampak pintu zink. Parking kereta korang depan pintu zink tu, haaa dah sampai lerrr tu. Masa kitorang pergi tu Apak Roy tengah keluar ambik barang. Pamansur je ada, dia sambut kitorang kat luar dan bawak masuk ke kandang. Bagi korang yang nak bawak anak-anak ke sini, masuk adalah PERCUMA ye. Tapi kalau korang rasa macam tak sedap hati masuk FREE, korang bawak la KFC untuk Apak Roy dan pekerja dia. Haha!
Dengan owner, Azroy Manaf a.k.a Apak Roy (kiri sekali)
Kandang Banduan Akhir, kambing-kambing tak ada nama untuk jualan
Kandang Melur, Azim, Qaseh, Gadafi dan sedara-mara, semua ada nama
Kandang Kambing Biri-biri, Manggis, Fajar, dan sedara-mara
Takde pelawat lain time kitorang pergi. Pukul 10 lebih time tu, hari Sabtu. Tengok live KYA, sebelah petang yang ramai pelawat datang bawak family. Memula masuk kandang, memang ciksun la paling excited. Dah selalu tengok live dia kat TT, geram tauu tengok anak-anak kambing comel-comel dan nakal. Lepas tu setiap seekor ada nama memasing. Kebetulan pulak hari ciksun pergi tu hari jadi Eva ke 3 bulan. Alaa, ciksun tak tengok live pagi tu. Kalo tak, da bawak hadiah untuk Eva Avery! Sempat la amek gambar dengan Eva yang comel tuuu. Dia mengikutttt je kat kaki kita ke sana sini.
Ala, ala, Eva bagi kiss pulakkk
Sarah nak main dengan Aulia
Berjaya Sarah pegang Moshi, time ni dak 3 ketul tu berkerumun nak tengok Ayub
Eva hantar sampai ke luar kandang, sebelah kasut depan tu mana haa? Hahaha!
Dak Sarah paling berani, ikut bunda pegang-pegang kambing. Aisyah memula takut sikit. Lama-lama baru dia sentuh kambing-kambing tu. Dak Ayub pulak haaaaaa nangis teriakkkk takut dengan kambing. Hahahahahhahahahhah! Kalut la ibu dia nak pujuk, tapi tak makan pujuk langsung. Ajak duduk dalam surau kejap pun, Ayub nangis jugak. Terpaksa la kitorang singkatkan lawatan, tak sempat Aisyah Sarah nak susukan kambing, kitorang gerak balik Shah Alam.
Dalam kereta, Aisyah cakap nak main dengan kambing lagi. Alaa sian dia, tak puas nak main tadi. Insya'Allah next time kita pergi lagi tau! Tunggu Ayub da besar sikit!
Kalo korang nak tengok Live KYA, diorang buat tiap hari pukul 7.30 pagi, 12.30 tengahari dan 5.30 petang kat
TikTok
 dan
Facebook
.


Lirik Lagu Cinta Membawa Derita - Damar Adji

Cinta Membawa Derita
 by
Damar Adji

Aku menyesal mengenalimu

Kau hanya singgah menyakitiku

Dulu kunilai baik hatimu

Ternyata busuk dalam jiwamu

Kusangka engkau bawa bahagia

Ternyata engkau membawa duka

Kau buat aku jadi merana

Sengsara aku rasa kecewa

Terlalu dalam cintaku

Terlalu dalam sayangku

Tak sadar ku kan terluka

Dibelakang aku dirimu mendua

Bila didekatku ku kau belai mesra

Sungguh tak kusangka terlalu sadisnya

Kau bermuka dua pandai bermain cinta

Sucinya cintaku

Hitam karna dustamu

Pandainya kau merayu

Hingga ku jadi korbanmu

Kusangka engkau bawa bahagia

Ternyata engkau membawa duka

Kau buat aku jadi merana

Sengsara aku rasa kecewa

Terlalu dalam cintaku

Terlalu dalam sayangku

Tak sadar ku kan terluka

Dibelakang aku dirimu mendua

Bila didekatku ku kau belai mesra

Sungguh tak kusangka terlalu sadisnya

Kau bermuka dua pandai bermain cinta

Sucinya cintaku

Hitam karna dustamu

Pandainya kau merayu

Hingga ku jadi korbanmu
Composer: Andra Respati
Arranger: Mufly Key
Production: Musik Proaktif


Lirik Lagu Cinta Terakhir by Aiman Sidek

Cinta Terakhir
 by
Aiman Sidek

Kau cinta pertamaku

Kau cinta terakhirku

Tiada apa yang bisa

Menafikan kasih kita

Kau ayu di mataku

Satu antara seribu

Tiada tara di dunia

Mungkin kan terputus di tengah jalan

Mungkin kan terlerai tanpa ikatan

Usah ragu dengan takdir

Kau ayu di mataku

Satu antara seribu

Tiada tara di dunia

Mungkin kan terputus di tengah jalan

Mungkin kan terlerai tanpa ikatan

Usah ragu dengan takdir

Mungkin kita kan berbeza haluan

Berakhirnya cerita percintaan

Segalanya ketentuan Tuhan

Mungkin kan terputus di tengah jalan

Mungkin kan terlerai tanpa ikatan

Usah ragu dengan takdir

Mungkin kita kan berbeza haluan

Berakhirnya cerita percintaan

Segalanya... segalanya...

Mungkin kan terputus di tengah jalan

Mungkin kan terlerai tanpa ikatan

Usah ragu dengan takdir

Mungkin kita kan berbeza haluan

Berakhirnya cerita percintaan

Segalanya ketentuan tuhan

Segalanya ketentuan tuhan...


Lirik Lagu Di Arsy-Mu - Lesti Kejora

Di Arsy-Mu
 by
Lesti Kejora

Dalam sunyi

Ku berbisik pada sang pemilih cinta

Bersyukur bahwa

Suratan-Nya mempertemukan kita berdua

Ku berharap

Dirimu tempat terakhirku berlabuh

Labuhkan kelak di dermaganya sungai syurga

Sesungguhnya hanya kuasa-Nya

Yang berdaya meneguhkan cinta

Di dalam doa

Ku munajatkan cinta kita terjaga

Meski badai cobaan datang menerpa

Kuatkan hati untuk slalu saling menjaga

Tuk selamanya

Yang kumau kita menua bersama

Hingga tiba saatnya menutup mata

Ku mohon izinkan nama kami

Bersanding di Arsy-Mu

Ya Allah

Selamanya

Ku peluk erat dirimu dalam doa

Bahkan ketika

Raga ini tak lagi ada

Bersatu dalam keabadian

Dan ketika sang fajar

Menjelang menampakkan cahyanya

Takkan lelah aku menengadah

Abadikan cinta kami slamanya


Lirik Lagu Enchanted by Taylor Swift

Enchanted
 by
Taylor Swift

There I was again tonight

Forcing laughter, faking smiles

Same old tired, lonely place

Walls of insincerity, shifting eyes and vacancy

Vanished when I saw your face

All I can say is, it was enchanting to meet you

Your eyes whispered, "Have we met?"

'Cross the room your silhouette

Starts to make its way to me

The playful conversation starts

Counter all your quick remarks

Like passing notes in secrecy

And it was enchanting to meet you

All I can say is, I was enchanted to meet you

This night is sparkling, don't you let it go

I'm wonderstruck, blushing all the way home

I'll spend forever wondering if you knew

I was enchanted to meet you

The lingering question kept me up

2 AM, who do you love?

I wonder 'til I'm wide awake

And now I'm pacing back and forth

Wishing you were at my door

I'd open up and you would say, "Hey"

It was enchanting to meet you

All I know is, I was enchanted to meet you

This night is sparkling, don't you let it go

I'm wonderstruck, blushing all the way home

I'll spend forever wondering if you knew

That this night is flawless, don't you let it go

I'm wonderstruck, dancing around all alone

I'll spend forever wondering if you knew

I was enchanted to meet you

This is me praying that

This was the very first page

Not where the story line ends

My thoughts will echo your name, until I see you again

These are the words I held back, as I was leaving too soon

I was enchanted to meet you

Please don't be in love with someone else

Please don't have somebody waiting on you

Please don't be in love with someone else

Please don't have somebody waiting on you

This night is sparkling, don't you let it go

I'm wonderstruck, blushing all the way home

I'll spend forever wondering if you knew

This night is flawless, don't you let it go

I'm wonderstruck, dancing around all alone

I'll spend forever wondering if you knew

I was enchanted to meet you

Please don't be in love with someone else

Please don't have somebody waiting on you


Lirik Lagu Retak Hatiku - Iera Milpan

Retak Hatiku
by
 Iera Milpan

Verse 1

Waktu bahagia berkasih

Muncul sesuatu tak ku duga

Lilin selama ini bernyala

Terpadam gelap gelita

Verse 2

Sukarnya untuk melupakan

Ikatan janji setia

Di bawah pohon asmara

Kau lafazkan

Mentera cinta

Pre chorus:

Retak hatiku hancur semua

Diriku ini jiwa meronta

Cinta yang sudah pudar

Tenggelam di lautan kecewa

Walau hati akan kekosongan

Namun cintaku bukan mainan

Biarlah aku bersendirian

Untuk melupakan mu

Chorus:

Biarkanlah aku

Membawa diriku

Semoga bahagia

Walau ku berduka

Walau patah tumbuh

Hilangkan berganti

Namun luka ini

Sukar diubati
Composer: Zai Hamzah & Oja
Lyrics: Achoi Floor88
Bass: Achoi Floor88
Guitar: Oja
BV: Zai Hamzah, Emo, Shahrul Nizam
Executive Producer: Brattbob
Production: MVM Production


Lirik Lagu Sedih Hati - Malique

Sedih Hati
 by
Malique
 feat.
Mona Fandey

Chorus:

Sedih hati tak terkira

Melihat kawan gembira

Berilah daku harapan

Mengharungi masa depan

Kritikal, deteriorasi mental

Fizikal diragut reaksi dangkal

Tipikal egotistikal

Dasar Dajal hipokritikal

Diari apokaliptikal dari diarea politikal

  Diganti lampin sambung ratah mana praktikal

Teatrikal, balada farmaseutikal

Dek badut-badut bangku muzikal

  Yang kemaruk menagih puji, bertanding suci

Kita meratap menangis mengemis ruji

Atap diranap gergasi geng beruk tuli

Minta dikembalikan asasi jenuh dibuli

Moga segera berakhir gawat

Semoga semua derita dirawat

Yang istiqamah semoga dirahmat

Yang ruwaibidhah semoga dilaknat

Apa rasanya gah di rumah agam

Apa rasanya lena tidur malam

Apa rasanya hidup diampu khadam

Apa rasa jamu darah daging resepi haram

Apa rasa fantasi jadi dewa

Annunaki kebal istimewa

Kakistokrasi, duta neraka

Baka derhaka, punca malapetaka

  Ketawakan yang mati, persendakan yang parah

Yang lumpuh dipenjara, diseksa, diseranah

  Yang maling alim dan zalim Pak Pandir mendominasi

Serebrum di patella tular sensasi

Apa rasa roh tanpa empati

  Korup minda dan hati, tanggungjawab dinafi

  Salahkan propaganda, persalahkan konspirasi

  Persalahkan segalanya kecuali pekung sendiri

Maaf tuan hamba kebuntuan

Kalau tuan di angkasa bercumbuan

Salam dari warga kemurungan

Moga ditulah tuan seketurunan

Ambil darah, ramu racun

Sudah ludahkan jamu diadun

Satu-satu gugur terkubur

Pupus yang zalim tinggal yang luhur

Rasis, fasis, narsisis fasik

Bergayut di sarkis si spastik fantastik

Kuasa bergayut di tali halimunan

  Tunggu sihirnya dicabut nantikan haribulan

  Mobilisasi, mulakan draf, fisabilillahi rapatkan saf

  Hingga ke hari dieleminasi, inalillahi khalif khilaf

Kiri dan kanan tembok batu biasa-biasakan

  Namanya karma, namanya tulah nah kau rasakan


Lirik Lagu Wanita Terbaik - Furqan Fawwaz

Wanita Terbaik
 by
Furqan Fawwaz

Aku disini menunggu kamu

Dan menanti saatnya waktu itu

Aku inginkan rasa yang sempurna

Rasa bahagia melengkapi aku

Chorus:

Kerna kaulah wanita terbaik

Kerna kaulah wanita terhebat

Kerna kau yang melengkapi aku

Kerna kau yang meyakiniku

Aku berharap kau masih ada

Di waktu sukar dan waktu bahagia

Aku inginkan rasa yang sempurna

Rasa bahagia melengkapi aku

*ulang chorus

Bridge:

Dan aku inginkan

Tetapku ku inginkan

Engkau hadir

Menemani

Setiap sepiku

Kerna kaulah lelaki terbaik

Kerna kaulah lelaki terhebat

Kerna kau yang melengkapi aku

Kerna kau yang meyakiniku

    Lagu: Aiman Sidek
Lirik: Aiman Sidek

Arrangement: Wan Salleh


Makan Roti Canai Sedap Mizi Kulaan, Taman Medan, Petaling Jaya, Selangor
 | Jarang-jarang kita buat hunting roti canai. Sekali-sekala ada kawan-kawan ajak pergi makan and rekemen pulak kedai makan yang confirm sedap, apa lagi kan? Ciksun ke restoran Roti Canai Mizi Kulaan, Taman Medan, Petaling Jaya, Selangor ni lepas hiking kat Bukit Kerinchi bagi Marshmallow makan dengan suami. Dari Pantai Dalam ke Taman Medan tu dalam 15 - 20 minit macam tu.
Kalau korang nak ke sini, waze Roti Canai Kulaan Taman Medan. Restoran ni terletak antara bangunan apartment, kalau korang nampak Restoran Asmaas, haa masuk lorong tu sampai hujung nun, pasti akan jumpa. Parking agak susah sikit, sape cepat, dia dapat lah. Restoran ni bukak setiap hari kecuali Isnin, dari pukul 6 pagi sampai 12 tengahari. Ada macam-macam menu disediakan, tapi paling femes tentulah Roti Canai dia!
Memang sedap dan lembut, cicah dengan kuah dhal. Boleh makan berkeping-keping. Nak Roti Canai banjir pun hado, ciksun belek gambar dekat google, Roti Sarang Telur pun ade yeee! Penebar roti tu owner nya sendiri Encik Mizi dan anak lelaki dia. Wife Encik Mizi, Puan Fazurawati pun membantu dekat kedai. Kat sini, kalau hujung minggu memang penuh lerr. Bawak-bawak bersabar tunggu nak duduk ek. Haha!
Selain tu, Nasi Lemak Bungkus, Soto dan Bakso pun ada. Ciksun dah try Soto dia, kalau tak sebut nak soto apa, diorang akan letak nasi impit dengan bihun sekali. Sup dia sedap, light-light aje. Sejak first time suami ciksun makan kat sini, tiap minggu mesti dia nak datang makan sini gak. Nampak nauuu memang menepati selera dia lah tu 😂
Ni la antara kengkawan yang perkenalkan Restoran Roti Canai Kulaan ni. Yang berdiri tu owner restoran, Encik Mizi dan Puan Fazura. Alhamdulillah, terima kasih Kak Ita introduced kedai makan sedap ni! Kak Ita yang duduk depan ciksun tu tudung grey. Dia stay Taman Medan ni aje dan ada buat tempahan kuih-muih.
Ni Donat Red Velvet, Pau Sambal dan Brownies Kak Ita buat, sedapppp! Kalau korang yang stay area Taman Medan atau berdekatan nak order, boleh contact terus kak Ita dekat
Instagram
 dia ek! Kekadang dia LalaMove jugak kat suami ciksun yang duduk Pantai Dalam, KL nun. So, kalau korang kat KL, still boleh order selagi dalam capaian LalaMove. Haha!
Jangan tak cuba dedua rekemendasi ni kalau dah dekat PJ!
Bye!


Makan Sushi King, Redeem Complimentary Birthday Dessert
| Semalam,
  ciksun ajak dak Ibah berbuka puasa dekat Sushi King. Ciksun nak redeem
  birthday dessert yang Sushi King bagi dekat member pada bulan kelahiran.
  Memula pergi AEON Taman Universiti, tapi rupa-rupanya Sushi King tu temporary
  closed, tengah ada renovation, tengok dari luar. Tak pasti la tu, sebab nampak
  dari parking aje. Then ajak la Ibah pergi Paradigm Mall, JB. Masa tu da lebih
  pukul 7 malam. Redah aje lah jammed.

  Sampai Sushi King Paradigm Mall JB, sekali staff dia kata cash payment je
  diterima. Cashless payment tengah problem. Lorrr, dah masuk Maghrib time tu,
  kena turun bawah cari ATM machine. Perut dah lapar sangat. Jauh jugak mencari
  sebab tak ingat ATM machine kat mana, yang pasti sebelah escalator dan dekat
  dengan Uniqlo. Tapi tak ingat Uniqlo kat mana, google sekejap, baru jumpa ATM
  machine dekat ground floor, G-53. Then naik atas balik, pergi ke Sushi King
  semula. Mujur banyak meja kosong.

  Terus duduk dan order air. Macam biasa lah, ciksun akan order iced green tea.
  Ibah pun sama. Then pilih Mix & Match meal, Yakiniku Don dengan Tempura
  Udon. Ibah order bento. Ciksun tambah jugak Inari Boat sebab sushi dekat belt
  tu tak berapa menarik dan tak ada yang ciksun suka. Edamame je yang ciksun
  amek dari kaiten. Dessert pulak staff dia bagi bila dia nampak kitorang da
  habis makan. Dapat Brownie & Vanilla Ice Cream. Sedappp!

    Alhamdulillah, kenyang perut suka hati. Memang rasa penuh sampai tegang
    perut. Gi surau, solat Maghrib, lepas tu boleh pulak pergi FamilyMart beli
    aiskrim coklat. Haha! Memula ingat nak gi Starbucks redeem birthday rewards
    jugak, tapi fikir-fikir perut penuh, malas pulak nak pergi beli dan bajet
    pun tak seberapa. Tak pe lah, ku abaikan aje Starbucks tu, next month je
    redeem reward lain yang diorang bagi sebab isi survey hari tu.

    Lepas tu, Ibah ajak pergi Guardian dengan Watson, dia nak beli ape tah.
    Ciksun tak dapat fokus dah sebab perut memulas. Boleh pulak pergi toilet
    sementara Ibah membeli-belah. Hahahaha! Maaf lerr, terlampau penuh muatan,
    kena lepaskan serba sedikit 😂

    Hari ni kat rumah aje siang, petang kang pergi Legoland teman kak Ajan.

Korang buat ape je hari ni?


Makan Soto Nasi, Mee Rebus, Lontong Kering dan Chinese Bun di Resto Rumah Mas, Johor Bahru

| Semalam ciksun share
Kuih Pandan Leleh
 yang ciksun makan dekat Resto Rumah Mas. Sebenarnya, masa tu ciksun pergi sarapan pagi kat sana lepas hiking dekat Sireh Park. Ada dua pilihan destinasi sarapan, sama ada nak ke Pondok Santapan Larkin atau pun ke Rumah Mas. Akhirnya Rumah Mas dipilih sebab Nada pun familiar dengan restoran ni, dah selalu order masa PKP dulu katanya. Ciksun pun ni kali kedua ke sini, dulu kali pertama dengan
Sis Lin
.
Masa sampai tu, alhamdulillah rezeki dapat parking betul-betul depan restoran. Full house jugak sebab hujung minggu kan. Kena berbaris sekejap tunggu meja kosong, tapi tak lama pun sebab ada beberapa penghuni meja da siap makan dan beransur balik. Dapat meja, diorang terus bagi buku menu. Pilih sekejap dari buku tu, jengah-jengah meja sebelah, meja depan, meja belakang, okay dah buat keputusan masing-masing nak makan apa. Panggil pelayan restoran, terus order. Sementara tunggu makanan sampai, ciksun bagitau Ibah dan Nada, ada kuih-muih dijual di kaunter. Time tu lah diorang ambik Kuih Pandan Leleh tu.
Haaa, ni la menu sarapan pagi kitorang time tu. Ciksun order Soto Nasi dengan Chinese Bun. Besar jugak portion Soto Nasi tu, ingatkan kecik je. Tu yang order jugak Chinese Bun. Nada order Lontong Kering, tapi dia tak puas hati sebab takde sayur-sayuran dalam Lontong Kering tu. Hahaha! Ibah pulak order Mee Rebus. Memula dia nak order Mee Rebus Gearbox tapi da habis, tinggal yang biasa aje. Yang biasa pun kosong takde daging. Telur je ada. Mujur sedap juga semua, sambal Chinese Bun tu pun sedap, berasa ikan bilisnya walaupun takde ikan bilis seketul-seketul macam dalam gambar menu.
Tengok meja sebelah, order Daging Harimau Menangis, Nasi Kerabu, Nasi Lemak. Nampak sedap betulll, tapi memasing dah kekenyangan. Alhamdulillah. Next time boleh la datang lagi try makanan lain pulak!
Resto Rumah Mas
96, Jln Beringin, Taman Melodies, 80250 Johor Bahru, Johor
Buka Selasa - Ahad | 8.30 am - 4.30 pm
Isnin TUTUP
Facebook
 |
Instagram


Resepi Gulai Kerisik Daging Arwah Mak Mertua
| Ok lah, hari ni ciksun rajinkan diri nak taip entri resepi Gulai Kerisik Daging arwah mak mertua ciksun ni. Menu wajib tiap kali raya puasa atau raya haji, mesti ada Gulai Kerisik Daging. Rendang Ayam or Rendang Daging tu ada juga tapi nanti kakak ipar yang akan masak, bawak ke rumah mak mertua. Biasanya sehari sebelum raya dah sibuk potong daging. Potong dadu kecik-kecik supaya senang nak makan. Sekali dengan kentang, potong dadu jugak.
Kalau ikut resepi asal mak mertua, tak ada guna cili kisar langsung. Ciksun kadang-kadang buh cili kisar, ikut mood. Rempah kari korang boleh pakai Cap 0, Kari Adabi atau Kari Baba's. Selalunya memang pakai Rempah Kari Daging Baba's aje lah. Santan pulak, kalo pakai santai perah lagi sedap dari santan kotak. Tapi kalau takde, pakai aje santan kotak. Resepi asal takde pakai gula melaka, ciksun tambah nak bagi rasa manis gula melaka tu dalam gulai. Rempah 4 sekawan pun, ikut suka nak letak atau tak.
Kalau nak rebus dulu daging pun boleh, nak guna periuk noxxa ke, letak daun/sulur pandan ke, sudu besi ke, ikut memasing punya cara nak empukkan daging.
Jemput lah tengok resepi ya!
Gulai Kerisik Daging
Bahan-bahan:
500 gram daging lembu (dipotong kecil-kecil)
2 biji kentang (dipotong dadu)
1 1/2 biji bawang besar (dimayang halus)
3 ulas bawang putih (dicincang)
1 inchi halia (dihiris)
1 batang serai (dititik)
2 - 3 tangkai daun kari
25 gram Rempah Kari Daging Baba's
80 - 100 gram Kerisik Kelapa
200 ml santan kelapa KARA
1 ketul kecil gula melaka (optional)
Sedikit asam jawa
Gula dan Garam secukup rasa
Air secukupnya
Minyak untuk menumis
Rempah 4 sekawan - 1 batang kayu manis, 2 biji buah pelaga, 1 kuntum bunga lawang, 4 kuntum bunga cengkih (optional)
Cara-cara membuatnya:
Panaskan minyak. Tumis rempah 4 sekawan, bawang merah, bawang putih, halia, serai dan daun kari hingga naik bau.
Sementara tu, gaul kan Rempah Kari Daging Baba's dan Kerisik Kelapa dalam mangkuk, tambah air sedikit cukup untuk bagi bergaul rata.
Masukkan campuran rempah kari dan kerisik kelapa tadi ke dalam kuali, tumis hingga terbit minyak. Jangan lupa gaul sekali-sekala untuk elakkan kerisik hangit di dasar kuali.
Bila dah terbit minyak, boleh masukkan daging dan tambah air hingga tenggelam daging. Biar mendidih dan daging empuk, baru masukkan kentang, santan, gula melaka, dan asam jawa.
Gaul sekali-sekala, masak hingga pekat dan terbit minyak gulai, perasakan dengan garam dan gula secukupnya. Tutup api. Makan dengan pulut atau nasi panas.
Selamat mencuba!


Resepi Umai Udang Sarawak - Sedap Juga, Pertama Kali Buat
 | Korang pernah rasa umai? Ciksun first time rasa yang ciksun buat sendiri masa gathering fans Marshmallow Bukit Kerinchi tu lah. Ciksun nak share kat sini resepinya sebab memang sedap rasa dia. Tak sangka pulak sesedap tu. Hahaha!
Ciksun buat untuk 20 ekor udang, so bahan-bahan tu ciksun gandakan la kepada 3 - 4 kali. Korang boleh adjust juga ikut citarasa korang ye. Ciksun masa tu takde cuka, so tak letak cuka. Rasa limau kasturi tu saje pun dah ok dah dan udang pun dah masak bertukar warna.
Resepi Umai Udang ni daripada
Dayang Jack
.
Bahan-bahan:
5 ekor udang sederhana (dibuang kulit, dicuci dan dipotong kecil-kecil)
3 ulas bawang merah*
2 ulas bawang putih*
1 inci halia*
1/2 inci belacan*
1 biji cili merah*
1 biji bawang besar (dimayang)
3 biji cili api (dihiris) - optional
1 sudu mkn kacang tanah (yg telah digoreng dan dikisar) - optional
1 sudu makan cuka
5 biji limau kasturi (ambil jusnya)
sedikit garam dan gula
untuk hiasan(jika suka): daun kunyit, daun sup, daun ketumbar, hirisan serai
Cara-cara membuatnya:
Perapkan udang bersama perahan limau dan garam di dalam satu bekas/mangkuk dan biarkan seketika. Kalau nak hiris memanjang pun okay.
Tumbuk bahan yang bertanda * hingga lumat - ciksun kisar aje (cili merah boleh ditumbuk atau dihiris sahaja).
Masukkan bahan * dan kesemua bahan yang selebihnya ke dalam bekas/mangkuk perapan udang tadi.
Perapkan di dalam peti sejuk sekurang-kurangnya 1 jam (udang tersebut akan masak sendiri setelah dicampurkan dengan bahan-bahan tadi).
Hidangkan dengan nasi panas.


Salam Maal Hijrah 1445H

Selamat menyambut Maal Hijrah 1445H
Salam Awal Muharram 2023M
Maal Hijrah
 by
Al-Ajiba
Satu Muharram detik permulaan
Perkiraan tahun Islam hijrah
Perpindahan nabi dan umat Islam
Dari Kota Makkah ke Kota Madinah
Atas keyakinan dan iman yang teguh
Kaum Muhajirin dan Ansar bersatu
Rela berkorban harta dan nyawa
Demi menegakkan Islam tercinta
Hijrah itu pengorbanan
Hijrah itu perjuangan
Hijrah itu persaudaraan
Hijrah membentuk perpaduan
Oleh itu mari semua
Kita sambut Maal Hijrah
Tingkatkan semangat tegakkan syiar Islam
Untuk sepanjang zaman